otsaila | 2014 | baztango haizegoa\nArchive for 2014(e)ko otsaila\nPosted in Uncategorized on otsaila 19, 2014| Leave a Comment »\nErten ahal da Baztan beti danik (Noble valle del Baztan) noblezi lurra dela, jakina da 1441 urtetik aintzin, Kontu Ganbaren sententziaren bitartez baztander guzioi onartu zizaiela talde-kaparetasuna (hidalgia kolektivoa). Noblezi titulua apalenetatik aparte, bertze baztandarrak izan dira noblezi titulo haundiagoak izan dituztenak. Oroizen naiaz garai batean Arizkuneneari “La casa del Conde” deitzen zizaiola (kondearena izan edo ez), Iruritan badago Dukesa Goienetxearen jauregi-etxea, baita ere Iruritan Jauregia, Casa Torre markesaren ondasuna da, Juan Bautista Iturralde arizkundarra Murrilloko markes-a zen, Juan Fermín de Aycinena zigatarra Guatemalan markes izendatzen diote…eta arjentian, 2.008tik Arsenio Martínez de Campos y del Soler Dorrego, Baztango markesadoko (Marques del Baztan) IV.markes-a da.\nMarkes noblezi tituluetatik haundienetako bat da, dukearen eta kondearen artekoa da. Markes hitza alemaniarraren “marken” hitaztik dator, Marken-ek ziren “markak” (mugako lurradeak) defenditzen eta kudeatzeko ardura zituztuzten buruzagi miltarrak, “marka” horiek markesadoak izanez bere sorreran. Markesadoen jatorria Karolingiar Inperioaren barruan jartzen ahal da.\nBaztango markesadoaren IV. markesa ez da ez militarra ezta buruzagia, finanza gizona da eta mugaldeko marka hau eztu ez inoiz kudeatu ezta defenditu, ezta egon eta zihur nago (gure zorte onez eta hala segitzea) ez dakidala non dagon markes tituloa ematen dion “marka”. Laugarren markes izatelo erran nahi du hiru lenago izan direla, hau da honen aita , aitetxia eta birratetxia eta hiruak erez Baztanekin zerikusi gutti edo ja izan zuten. Baztanen bai izan zena Baztango lehengo markesaren aita izan zen, Arsenio Martínez-Campos Antón y Olavide borboindarren capitan generalaren memorian Markesadua sortu bai zen. Bere semea Miguel Martínez de Campos eta Rivera 1891 azaroaren 8an Baztango markesadoaren I. markesan bihurtu zen.\nirudia, Arsenio Martínez-Campos, “Harper’s Pictorial History of the War with Spain. New York and London: Harper and brothers, 1899.” wikipediatik hartuta.\nErran dugun bezala titulo hau espainiar monarkiaren barnean kokatzen da espainako Alfonso XIII.nak Arsenio Martínez-Campos Antón alfonsino kapitain jeneralaren omenez sortzen du, bere meritoak oroitaratzeko eta tituloaren izena “Baztan” ematen dio, hemen izan bai zen Alfonsinoen kapitaina bere armadarekin hirugarren gerra karlistan, garaituz azken karlistei eta modu hortan Karlistak gaindituak eta ihesian, Espainiako Isabel II.aren oinordekoa, Alfontso XII tronuan finkatuko da.\n1868an Isabel II erregina tronutik kendu zuten. Urte bat geroago Kubara bidali zuten Arsenio Martínez-Campos Antón Hamar Urteen Gerra hasi berria zen kubako irlan. Espainiara itzuli zen hiru urte geroago brigadier bezala . Behin Penintsulan, brigada baten agintea jaso zuen Katalunian karlisten kontra borroka egiteko. 1873an Almansa-ko eta Valentziako kantoiak, zailtasun askorik gabe menderatzea lortuzen du. 1874an Lehen Errepublikaren amaieran zerikusia haundia izan zun. 1874ko abenduaren 29an errepublikako gobernuak, Martínez Campos-i buruz susmatzen zuenak (borboindar monarkiaren alde zegola), hura baztertzea erabaki zuen. Jakinda eta valentziar alfonsinoa eskatuta Sagunton agertzen da, han soladuen aurrean haiengana zuzendu zen eta Alfonso printzea aldarrikatu zuen , Alfonso XII-ko, Espainiako Erregeko bezla. Gobernua, une horietan Serrano-ren esku zegoen, ez zen ausatu militarren altxamenduaren kontra itea eta errege berria onartzen du.\nAlfonso XII-ren Spainaren heltzea arren, karlistak 1872 tik gerran zebilen bere erregea patu naian. Gerra horren azken urtetena Martínez Camposi Katalunian eta Nafarroan karlisten kontra borroka egitera bidaltzen diote. 1875eko martxoan Olot (Kataluniako “hiriburu” karlista) hartu zuen eta gutxi gero Urgel-eko Seo setiatu zuen, abuztuan eroriz. Gordeleku batzuekin bukatu ondoren, Kataluniako altxaketa karlista behin betiko azaroaren 19an kontrolatuta geratu zen. Armadak bere ahalegin guztia erakarri zuen orduan Nafarroara, azken gordeleku karlistara.\nArtxuriko karlisten gotorlekuaren aztarnak. Argazkia Pello San Millan.\n1876ko Urtarrilan Lizarra (karlisten hiriburua) “askatuko” dute Alfonsinoak, eta karlistak apenas borrokarik gabe atzera eginen dute , Iparralderantz . Otsailan Iruñan ALlfontso XII sartuko da Arsenio Martínez-Campos Antón eskutik eta soili bakarrik geratuko zaio gotorleku karlista bat, peninsula karlistas utsatzeko, gotorleku hori baztanen zegon, Artxuriren magalean eta Peña Platako gotorlekua izenarekin zautzen zen. Martinez Campos generalalfonsinoa ejerzitoarekin Elizondon kokatu zun bere kuartela eta Dantxarineako aduanaz jabetu zen, 18an Alfonso XII. soldaduak Zentinela mendia artuko dute eta geroxago Hirumugetako paragia . Etxalar, Baztan ta Zugarramurditik inguratuak zeukatela Arxuriako posizioa erasoko dute eta otsailaren 19an, Ramon Blanco generalaren gudataldea Arxuriako magalera iritsi zen. Karlistak. Sara aldetik hies egitea errex zeukaten baña idei hori baztertuz bayoneta eta kanoikadaz erantzun zuten erasoa. Otsailako 20an Alfonsinoen bandera airean zebilen Axuriko kaskoan.\nUrte batzuk geroxago 1891an, Borbondarrak tronuan finkatuak zeudela Alfonso XIII ordrzkatzen (adingabekoa zen), María Cristina de Habsburgo erreginaordea Miguel Martínez-Campos-en eta Riverari -ren alde bere aitaren merituengatik Baztango “marka-ko” (mugaldeko lurra) markesa izendatzen dio, (Arsenioren seme nagusiari, Seu de Urgell-eko duke tituloa emanen diote), baita ere urte berean Artxuriko erasoa burutu zuen Ramaon Blanco y Erenas iruñar Generalari “Markes de Peña Plata” tituloa emanen diote.\nEzta aita ezta semea inoiz “marka” kudeatu zuten baina tituloa oinordekoa denez Martínez-Campos familian iraun du, familia eta titulua ez du zerikuserik bailararekin, ez delako iñioz izan ez markesado bat ezta jaun baten jabetasuna, soilik titulo baten izena da, gertakizun historiko batengatik atrai…baina bitxia eta puntu batean subrealista irudi arren “txarkoaren” bertze aldean arjentinar azentuko Baztango markes bat bada.\nPost hau ieko erabili den materiala.\nWikipediako hainbat wikiak.\nwww.euskomedia.org webguneko “Arsenio Martínez Campos” artikuloa.\nPosted in Uncategorized on otsaila 18, 2014| Leave a Comment »\nAlex de la Iglesiaren “Las burjas de Zugarramurdi” pelikularen afitxa.\n2014ko Goya sarien ondoren, Alex de la Iglesiaren filma “la brujas de Zugarramurdi” zortzi Goya sari irabazi zuela ta, herriaren izena alfonbra gorrian paseatua izanez gain, berriz ere komunikabide medioetan auserki agertu zen. Medio horietako batzuk, “sorginen herria” Baztanen kokatzen zuten (ez da lehenego aldia eta ezta azkena izanen ere) eta hori, berriz ere amorrua eta aserrealdi pixket bat piztu zun. Adibide gise aipatu, Nafarroan eskelak gehien dituen egunkariak, zinemalarien festa ondoren, “Zugarramurdi, el pueblo de las brujas que se pasea por la alfombra roja” izeneko artikuloa argitaratu zuen (bederen bere bertsio digitalan) eta idatzi hortan hala azaltzen zuten; “Esta pequeña localidad del valle de Baztan, situada a 77 kilómetros de Pamplona y próxima a la frontera, ha visto cómo su nombre pasaba de ser “conocido” a tener un “reconocimiento internacional…“Idatzi honek polemika zaharra berriz ekarri zun eta egun batzuz sare sozialetan afera argitzen eta hori horrela ez zela nabarmentzen sahiatu ziren batzuk…eta baita nekatuak daudela ertea, Zugarramurdi Zugarramurdi dela, eta ez Baztan, nahiz eta garai batean Zugarramurdiko ximpleena Baztango alkate kargua izan!!!. (Hau Zugarramurdiko lagun batek beti erten zidan; –bitu zein den Zugarramurditarren nagusitasuna baztandarrengaindik, Zugarramurdiko azkena,… Baztanen, alkate dela!! )\nBeno. bromak aparte, gauza da egie borrobila dutela, eta akats horretan ez direla soilik komunikabide medioak erortzen , baita ere batzutan administrazioatik hanka sartu dute eta ze erran, kaleko jendea arruntaz…kanpokoak (turistek) eta bertokoaz!!!…jjjj nere kasuan bezala, hainbertzetan hartu dudala hango istorioak (ta eskualdeko bertze herrienak) eta blog hontan “Baztango istorio historikoak eta histerikoak ere” azpititulua duna, plazaratu ditut!! Hortaz ere, post hontan argi utzi nahi dut datu orokor batzuen bidez (turismozugarramurdi.com webgunetik atraiak) herriaren historioa, bitxikeri batzuk eta azaldu Zugarramurdi herri libre, aske, ta bakarra izan dela ia ia hasieratik eta Baztanekin ez duela historian zehar zerikusirik izan…edo bai?…armarri xakedun berbera, Dutari-Borda famili jatorri baztandarra, baserri batzuk….jjjjj txantxa da!\nZugarramurdi buruzko lehen aipamen idatzia 1154ko da eta Urdazubiko premontretarren ordenako San Salbatore monasterioaren babesean sortutako etxalde batei buruz da. 1427ko datuen arabera, Zugarramurdik 15 etxe zituen. Zugarramurdiarren eta Urdazubiko monasterioaren arteko lehen liskarrak hasi ziren, baita ere Baztandarrekin ere. 1482 Baztan Ibarrak baimena eman zien zugarramurdiarrei beren herri-lurrak aprobetxa zitzaten. Zugarramurdiarrak urte hontarako herritar askeak dira. Hala ere, beharturik daude beren lurrak Urdazubiko monasterioari errentan uztera, baita errota eta burdinola uztera ere. Garai hartarako, Zugarramurdik 30 etxe zituen, eta ondoan zuen erakunde erlijiosoarekiko autonomia ezartzen saiatu zen.\n1608an Maria Ximildegi saratarraren Zugarramurdira etorrerarekin, herriari emanen dion “sorginen herria” goitizenaren istorioa (kondaira) hasiko da. Urte honatan lehen liskarrak herritarren eta ustezko “azti edo sorginen” artean eman ziren. 1609ko urtarrilan Juan del Valle Alvarado eta Alonso de Becerra y Holguín inkisidoreak Zugarramurdira heldu ziren. Lehen 4 atxilotuak Logroñora eraman zituzten. Sei senide eta lagun, akelarrearen pertsonaia nagusiak, Logroñora joan ziren emakume horien errugabetasuna defendatzeko. Horiek ere atxilotu zituzten, eta ustezko sorgin-sektakoak edo deabruaren gurtzaileak zirela aitortzera behartu zituzten. Abuztuan inkisidore berberak herrira bueltatu ziren eta data horretan fede-ediktua ezarri zuten: fededun guztiak derrigortuta daude sorginak salatzera, eskumikatuak izan nahi ez badute. Horren ondorioz, bertze 5 akusatu eraman zituzten Logroñora. 1609ko abendua eta 1610eko martxoa bertze 17 lagun eraman zituzten Logroñoko auzitegiko kartzelara.\n1610eko azaroaren 7an Logroñoko autofedea, edo “Zugarramurdiko sorginen” epaiketa publikoa ematen da . Lehen egunean, akusazioak, aitorpenak eta epaiak irakurri ziren. Hurrengo egunean, azaroaren 8an, atxilotuak justiziaren esku utzi zituzten, eta zigorrak bete egin ziren: akusatuetatik 11 sutan erre zituzten; 6 bizirik, eta 5 gizairuditan. Sorgin-izua zabaldu zen, eta Logroñoko auzitegiko hirugarren kidea, Alonso de Salazar y Frías, eskualdean ibili zen harat eta honat-ediktuarekin eta isiltasun-ediktuarekin. Salazar Logroñora itzuli zen, 1.802 sorginkeria-aitorpenekin; horietatik 1.384 haurrek egindakoak dira. Horiez gain, hirugarren pertsonek egindako 5.000 erru-egozte eraman zituen. 11.000 orriko memoria idatzi zuen; horretan, sorginkeria egon zitekeela erakutsiko zuten froga fidagarririk ezean, pertsona horientzat barkamena eta ahaztea eskatzen du.1614an Logroñoko auzitegiko kideen eztabaida garrantzaren ondoren, inkisidore nagusi Bernardo de Sandoval y Rojas jaunak Salazarri eman zion arrazoia, eta barkamena ematen zien erruduntzat jotako 5.000 lagunei. Espainiako inkisizioak bere historian sorginkeriaren aurka abiarazi zuen prozesurik luzeena eta azkena akitua zen. Zugarramurdi ikur bihurtu zen eta “sorginen herria” bezala zautua izan zen.3.800 dukat ordainduta, Zugarramurdi krimen-eskumena lortu zuen: alegia, herritarrek aukeratu eta erregeordeak izendatutako epaileak eginen zuen justizia. Horrela, Urdazubiko monasteriotik libre geratu zen hiribildua bihurtuz. Hala ere, zenobioak jarraitu zuen Zugarramurdiko alkatea izendatzen\nZugarramurdi. Argazkia: flickr/azken_tximinoa\nXVIII. mende hasieran Dutaria jauregia eraiki zuten,Juan Bautista Dutari finanzia gizona madrilen deand batekin hasita kriston aberastasuna lortzen du. 1781-84an Jasokundearen Andre Mariaren eliza eraiki zuten. Lanak Dutaria familiak finantzatu zituen, eta, halaber, bere etxea aldi baterako utzi zuen elizkizunetarako. Lanak bukatuak ez baziren ere, eliza berria 1783ko abuztuaren 15ean inauguratu zuten, Jasokundearen Andre Mariaren ohorezko besta-egunean, guztiz saindua Dutaria etxetik ekarrita. 1788an Juan Bautista Dutariren alarguna, Joaquina Nicolasa Borda (garai hartan monja sartue eta Joaquina Benita de la Cruz izenekin), komentua eta ospitalea sortu zituen Indaburua baserrian (gaur egun, da sorginen museoa da).\nKonbentzioaren gerran barne, Saran prestatuek tropa frantziarrek Zugarramurdin sartu,suntsitu eta sutea piztu zuten. 1845an Mendizabalen desamortizazioen ondoren, Zugarramurdi udal independente bihurtu zen. Hirugarren gerrate Karlistan, 1873ko Uztailaren 26an, Karlos VII. sartu zen bigarren aldiz Zugarramurdin barna. Karmen eguna zela, mezatara joan zen, eta ordu batzuk eman zituen herrian. Ondoren Peña Platako (Artxuri) gotorleku karlistara abiatu zen. 1911an historiako lehen zikiro-jateain zen Zugarramurdin. Andres Pery eta bere emaztea, Francisca Mendiburu, Argentinatik Barrenetxea etxera itzuli zirenean, bildotsa erre zuten Panpako erara, eta bakarrik gizonendako izan zen.\nZugarramurdi eta gau lana loturik joan dira, gabezia handiko garaietan mugako bi aldetako herritarrentzat biziraupenerako elementu garrantzitsua izan zen. Herritarrekgaueko iluntasuna eta lurralde ezaguera bikainari etekina ateratzen zioten mugaz bertzaldera salgaiak eramateko. Hori zela ta,idatzitako hitzarmena ezarri zen: inoiz karabineroak kontrabandistak ustekabean harrapatuko balitu hark airean tiro bat bota eta mugalariak salgaiak utzita alde egin beharko luke. Karabineroak eta mugalariak elkar ezagutzen zuten, izan ere denak herri berean bizi ziren. 1966an Zugarramurdiko leizean mugaz bi aldeetako kontrabandistek biltzarra egin zuten.Xaretaeskualdea eratu eta sortu zen, Zugarramurdi, Urdazubi, Sara eta Ainhoa elkartzen dituen gunea izanez. Pottok bidexkaren inaugurazioa. Bidexkak Sara, Zugarramurdi eta Urdazubiko leizeak lotzen ditu.1996an antolatu zen lehenengo aldiz, Euskal Herriko tirititeroen topoaketa antolatzen da. Urte hortan hil berria zen Mikel Diaz titiriteroa omentzeko asmoarekin. 2007an Zugarramurdiko Sorginen Museoaren inauguratzen da eta lau mende lehenago estigma bezala gelditutako goitizena, turismorako ta turistak erakartzeko buelta eman, arobetxatu eta erabiliko da. Zugarramurdi zerbait izatekotan (eta kokatzerakoan) Xareta da eta ez Baztan,,,baina Baztan bailararen itzala haundia da eta aunitzetan edo aunitzendako oño, Belateik goiti eta Endarlatza hunet Baztan da.\nSanta Agueda (Agata deuna), bezpera, santa…ta pagana.\nPosted in Uncategorized on otsaila 5, 2014| Leave a Comment »\nKanta hau, makil kolpe erritmoarekin lagunduta otsailako 4 an, Santa Ageda bezperan Euuskal herrian barna ta zehar entzuten da, eta doike Baztanen ere. Nahiz eta aurten, (2014) azken momentuko arazotxo batzuengatik, azken urte hauetan Elizondon Baztandarren Biltzarrak antolatutako, atsaldeko aterialdi ez izan. Baina, kantak ta makil hotsak entzun ziren, zeren urtero bezala (eta aspalditik) Baztan ikastolako ikasle, irakasle eta guraso batzuk, boneta, zapia eta makila eskuan zituztela kalez kale, komerzio komerzioz, etxez-etxe ibili ziren kantuan eta santa-eskean.\nBaztan Ikastolako haurrek Santa Agueda bezperan kanta ta eskari (2014). Argazkia Irantzu Irisarri.\nBaina nor zen Agata izeneko santa hau, zertaz Siziliako ustezko emakumea “beneratzen” zaio Euskal Herrian? zer adierazten du festa hau? zertaz makilek?….Otsailaren 5ean Santa Águeda-ren ohorezko eguna da. Bere izena “ona”, “bertutetsua (virtuosa)”, erran nahi du eta bere ezaugarriak gogoratzen digu. Kontatzen dutenez, Águeda familia oneko gazte siziliarra zen, Cataniakoa eta diotenez, ohi ez den bezalako edertasuna zeukan. Quintianus senadorea beretaz gutiziatu zen. Agata gazte, senadorearen hitz goxoak, opariak…uko egiten zituen eta azkenian senadore ankerrak aspertu zen, atxilotu zion eta torturatzea agindu zuen. Torturaren ondorioz bi bularrak moztu zioten eta gerora santa izango litzatekena erantzu zion: “Tirano krudela ez dizu lotsa ematen umea zinenian elikatu zizun emakume baten bularra moztea?”. Torturatzen jarraitu zuten eta sutara bota izan zen. Bere heriotzaren urte exkas bat ondoren, Águeda-k Etna sumendiko erupzioa geldiarazi zuen eta horretaz Santa aldarrikatu zuten, harrezkero babesa erregutu edo hel egiten zaio bular-minen eta suteen kontra. Baitere, amaginen saindua da eta Euskal Herrian soilik alde sendatzailea egoitzen zaio eta euskal tradizioan ohikoa zen (da), emakumeek haurdun gelditu edo beraien ttikiei emateko, esne auserki izateko eskariak egitea.\nErlijio kristau kutsua duen festa dirudi arren, bertze hainbat erlijio ospakizunetan bezala, Euskal Herrian kristautasunaren aurretiko hainbat elementu paganorekin nahasia ageri den festa da. Santa Agata aunitzetan abere gisa irudikatzen da: ahuntz edo katu itxurarekin eta Napar kondaira zahar bat dion bezala (Ablitasen), uste da (zuten) Santa Agata bezperako gauean banatzen zirela hurrengo urtebeterako ekaitzak.\nKoplak ta bertsoak kantari, Elizondon Santa Agedako bezperan (2011). Argazkia Pello San Millan.\nSanta Águeda-ren jaiaren jatorri paganoa erromatarren denborakoa dela diote, eta neguan ospatzen zen “matronalia” jaiarekin lotzen da. Jai hau emakumearen emankortasuna gurtzen zen eta hortaz ere emakumearen festa bezala ospatzen zen. Gaur egun toki edo herri (Kastilla Leonen gehien bat ) batzutan Santa Ageda “emakumen besta ” bezala ezagutzen segitzen dute eta egun hortan emakumeak afaltzera atratzen ziren, agian? gure Emakunde egune bezala? eta ez da kasualitatea biek otsailan izatea, eta ezta ere emankortasunarekin zerikusia izatea, biak neguan…udaberriaren bezperan.\nErromatar garaitik urrunduz eta emakumearen emankortasunaren irudia, lurra emankorran bihurtuz (ama lurran)…tradizioa naturaren zikloarekin lotuko ginun. Negua izanez, lurraren haurdunaldia, gero Udaberrian… natura berpizterako, eta hemen, makilak agertuko ziren eta hartuko zuten protagonismoa. Batzuk diote makila, bere formaz, (forma falica) zakil itxura duna, kolpez kolpe, gora ta behiti, ama-lurraren inseminazioa irudikatuko zula, edo antzeztuko zula, gero udaberrian, natura esnatzeko, landare guziak ernatzeko, bizitza jaiotzeko… balioko zuena. Honekin lotuta, baita ere diote, makilen kolpeak, asotsak, hotsak sortearazten dutenak, eta ezta ere kasualitatea… otsaila inguruan, hau da neguan, hainbat bestetan (iñauteak gehien bat) elementu ezberdinekin; joareak, gariak, pulumpeak, bonboak, zanbonbak…zarata sartzearen jarrantzia, adieratziko zutela (makilen kolpeak) izpiritu txarrak uxatzeaz gain (eta izpiritu txarrak uzta ondatzen ahal zuten elementuak izango ziren) ama lurraren esnatzea edo bederen, ia beingoz zarata ta kolpeekin esnatzen den eta… udaberria etortzen den, zeren erran dugun bezala, udaberria bizitza berri baten garai zen, bizitzaren sortzea!!! neolitoan, erromatar garaia,erdi aroan edo gaur egun!!\nwikipedia.org. “Santa Agueda” wikia.\nhttp://www.dantzan.com webguneko “Emakumea eta santagedako festa Altsasun” artikuloa (2014). Enrike Zelaia.\nSabina Pagana blogeko “Santa Agueda“. Enrique Guillén Bañuelos.


J. Uria, Egilea hemen ZUZEU • Page 2 of 8\nEhunka euskal herritar dira gabonak espetxeetan gatibu bizi beharko dituztenak. Horien artean da Arnaldo Otegi. Bere webgunean idatzi duen "Gabonak hona ere heltzen dira" hitzez-hitz ekarri dut ZuZeur...\n"Zoriónak Guztiói Nafarroáren egunéan". Ez zituen Nafarroako presidente Yolanda Barcinak lau hitz baino gehiago behar izan Euskararen Nazioarteko Egunean Lingua Navarrorum-i aitortza egiteko. San ...\nEusko Jaurlaritzatik sustatutako 53garren Ikerketa Soziologikoaren emaitzak zabaldu dituzte gaur. Beste datu batzuez gain, jarrera politikoenak argitaratu dituzte. Ikus ditzagun abertzale-independenti...\nNoam Chomsky pentsalari estatubatuarrari ETAk hartutako erabakiaz galdetu diote. Irlandan izan zuen esperientzia gogora ekarriz erantzun du Chomskyk. Horrez gain, Euskal Herrian ere elkarrizketa s...\nBai EAJk bai EH Bilduk eskua luzatu diete elkarri. Zaplasteko bat emateko. Biek ala biek Euskal Herriaren aldaketa-moldaketa politiko-juridiko bat gauzatzeko ideiak mahai gainean jarri dute. Jeltzalee...


Oïl hizkuntzak - Wikipedia, entziklopedia askea.\nOïl hizkuntzen hedadura, berdez nahiz horiz, frantsesaren egungo hedadura kontuan hartu gabe.\nHizkuntzalaritzak Frantziako hizkuntzak (eta estatu horren muga inguruetan) hiru talde handitan bereizten dituzte: oc hizkuntzak eta oïl hizkuntzak talde nagusiak dira, eta bien arteko trantsiziozko taldea frankoprovenzerarena da.\nOïl hizkuntzek dialektoen continuum bat osatzen dute.\nErdialdeko oïl hizkuntzak\nFrancien edo Parisien\nIparraldeko oïl hizkuntzak\nEkialdeko oïl hizkuntzak\nMendebaldeko oïl hizkuntzak\nNormandiera eta hortik sortutako hizkuntzak\nAuregnais (hila, Alderneyn onarpen formala duena)\nGuernesiera (Dgèrnésiais) (Guernseyn mintzatua)\nJerseiera (Jerseyn mintzatua)\nSarkera (Sercquiais) (Sark-en mintzatua)\nGaloa (Bretainia ekialdean mintzatua)\nPoitevinera eta Saintongeaisera (Poitou, Saintonge eta Angoumoisen mintzatua)\nBNF: 119353773 (data)


Kultur Zugarramurdi, Ribaforada eta Otsagabira iritsiko da aste honetan - navarra.es\nKultur Zugarramurdi, Ribaforada eta Otsagabira iritsiko da aste honetan\nDownload Kultur Zugarramurdi, Ribaforada eta Otsagabira iritsiko da aste honetan as PDF\nMusika izanen da protagonista hilaren 11, 12 eta 13an\nKultura, Kirol eta Gazteriako Departamentuak kultur ikuskizunak Nafarroako txoko guztietara eramateko xedez antolatzen duen “Kultur” programa Zugarramurdira (hilak 11), Ribaforadara (hilak 12) eta Otsagabira (hilak 13) iritsiko da aste honetan, musika protagonista duela.\nHartara, ostegunean, uztailak 11, Zugarramurdiko Sorginen Leizean, “Hutsun Txalaparta” taldeak musika-ibilbidea eskainiko du txalapartaren bilakaeran barna, musika-tresna honen jatorrietatik egungo aldaerarik modernoetaraino. 18:00etan izanen da eta sarrerak 4.5 euroko prezioa izanen du.\nOstiralean, hilak 12, Ribaforadan, Alberto Arteta saxofoi-jotzaileak proiektu berria taularatuko du, “Laurok” boskotea, jazzaren komunikazio, truke eta sentimenduzko esentzia zabaltzea helburu duena. 22:00etan izanen da, Zaldun Tenplarioetan (Sakana).\nLarunbatean, hilak 13, Otsagabian, Iñaki Plaza Band deritzon proiektuaz gozatzeko aukera izanen da. Txalapartek, musika-bandak eta dantzariek ematen diote bizia trikitixa ardatz duen proiektu honi, arbasoen sustrai erritmikoa egungo musika aniztasunarekin uztartuz, gaurdainoko bilakaeraren seinale. 22:00etan izanen da herriko plazan.


5 Software saihestu beharreko zerbitzu-kontratu gisa Martech Zone\nGure bezeroei erabat onartzen dien agentzia garen heinean, aplikazioetarako eta plataformetarako kontratuak erosten ditugu nahiko, gure bezeroen ahaleginak guztiz onartzeko. Harreman horietako gehienak Software Zerbitzua gisa (SaaS) saltzaileak zoragarriak dira - linean izena eman dezakegu eta amaitutakoan bertan behera utzi dezakegu. Azken urtean, ordea, hitzez hitz kontratu dezente hartu ditugu. Azkenean, letra xeheak edo salmenta engainagarriak izan ziren funts dezente galtzera eraman gintuztenak. Hemen ez ditut izenak izendatuko, baina konpainia batzuk nahiko ezagunak dira - beraz, kontuz ibili. Iruzur hauek aprobetxatzen dituzten enpresek ez dute inoiz nire negozioa edo gomendioa jasoko.\nKontratuaren gutxieneko luzerak - Kontu kudeaketa eta onboarding prozesuak dituzten Software as a Service enpresek diru asko xahutzen dute bezero berria erosten eta martxan jartzen. Diru ASKO da - fidatu nirekin. Iraganean ESP enpresa baterako lan egiten baduzu, milaka dolarreko gastuak gastatu ditzakegu bezeroak bere lehen posta elektronikoa bidaltzen. Horren ondorioz, kontratuaren gutxieneko iraupena eskatzea ezinbestekoa zen enpresaren osasunerako. Arazoa da SaaS autozerbitzu askok erabaki dutela kontratuaren gutxieneko luzerak beren baldintzetan ezkutatuko dituztela. kreditu txartela eta gaur hasi zure kontua erabiltzen, gaur bertan bertan behera utzi ahal izango zenuke kontua. Begiratu letra xehea. Izena eman genuen SEO motor bat aurkitu genuen eta ez genituen itxaropenak betetzen 6 hilabeteko gutxieneko kontratua izan genuen. Ziur nago gutxieneko eskakizuna besterik ez zela agindu, entregatu ez zelako eta bezeroei diru gehiago lortzeko iruzur egiten zutelako.\nIzena eman gaur, bihar bihar - SaaS salmenten ordezkaria zure lagunik onena da itxi arte. Beste hitz bat dago salmenta agintzen du hori ez dago kontratuan idatzita. A deitzen da gezur. Iaz amaieran sinatu genuen urteko kontratua plataforma saltzaile garrantzitsu batekin. Saltzaileek presio handia jasan zuten eta urtean zehar kablearen azpian sartu nahi zuenez, plataforma erabiltzen hasi arte ez zutela fakturatuko agindu zigun. Sinatu genuen eta plataformaren fakturazioa jaso genuen berehala. Faktura berehala ordaindu ez nuenean, bildumetara bidali nuen. Orain bilduma konpainia jazartzen ari zaigu. Gaur egun arte ez dut inoiz plataforma erabili eta ez dut faktura ordaintzen. Nahi izanez gero auzitara jo dezakete. Ziur egongo naiz legezko fakturetan inoiz baino gehiago gastatzen dutela nire dolar bat lortzen dutela.\nAgentziaren paketeak - Harreman pertsonala nuen enpresa batek bultzatu ninduen duela pare bat urte beraiekin agentzia kontratua sinatzera. Agentziaren kontratuaren arabera, hileko gutxieneko kuota bat ordainduko genuke eta gero bezero bakoitzeko txikizkako kostuaren% 75 inguruko hileko kuota deskontatuta.Agentziaren paketeak laguntza prima, funtzio guztietarako sarbide osoa, produktuaren aholku batzordeko eserlekua eta haien gunean baimendutako agentzia gisa zerrendatu gaitu. Akordio ezin hobea zirudien. Gure bezeroei laguntza% 100 eman behar geniela irakurri genuen arte. Jendeak - hortxe dago kostu guztiak dira! Dozenaka bezero sinatu beharko nituzke laguntza eskainitako langileak ordaindu ahal izateko eta, hala ere, harremana irabazteko. Bezeroak hornitzaile honetara bideratzen jarraituko dugu, baina inoiz ez dugu agentziaren papera sinatuko.\nErabilera eta gehiegizko tasak - Software konpainia bikainak oso gardenak dira beren erabilera kuotekin, batez ere orduan overage tasak. Erabilera kobratzen duten Amazon bezalako modeloak maite ditugu eta haien plataformak zenbat eta hobe erabili. Enpresak bezalakoak Zirkuitua zure kontratuan gora edo behera mugituko zaitu, bidaltzen ari zaren erregistro eta mezu elektronikoen arabera. Zenbat eta gehiago bidali, orduan eta prezio baxuagoa izango da bidalketa bakoitzeko. Beste konpainiek benetan zigortzen zaituzte erabileragatik. Harrituta gelditu ginen sarrerako marketin plataforma ERRALDOIA batek gure kostuak laukoizten zituela jakinarazi zigunean gure kontaktu guztiak beren sistemara inportatu genituenean - zerbait ez salmenta prozesuan eztabaidatu zen (beraien gunean eman zen ezagutzera baina galdu egin genuen). Beste konpainia batzuek prima bat kobratzen dute beren sistemaren erabilera (banda zabalera, kontuak, posta elektronikoak, kanpainak, etab.) Gainditzen duzunean. Ziurtatu erabilera eta gehiegizko gastuak inbertsioaren errentagarritasunarekin erlazionatuta daudela eta, egia esan, sistemaren erabilera bultzatzen du erabilera desanimatu baino.\nAuto-berritzea - Ezin dizut esan zenbat aldiz erauzi didaten beren softwarea probatzeko izena eman nuen enpresek, bertan behera utzi nuen eta hurrengo hilabetean berriro kobratu ninduten. Ez du axola zein tamaina duen enpresak, konpromiso txikiekin eta izugarriekin gertatu zait. Aurrez jakiteko kontratuak automatikoki berritzen diren eta ziurtatu enpresak zure baimena behar duela berritu edo aurrera egiteko, berehala berritzeko planik ez baduzu.\nKontratuak, Zerbitzu Baldintzak eta Fakturazio Baldintzak funtsezkoak dira saltzailearekin duzun harremana ulertzeko. Jakin zer gertatzen den zure kontratuarekin eta saltzailearekin duzun harremanarekin zure enpresak arazo hauek baditu:\nBaliogabetzeko - jada ez duzu edo ordaindu dezakezu Saas plataforma. Autozerbitzu konpainiek normalean 30 eguneko abisua edo berehala bertan behera uzteko aukera eskaintzen dute beren plataformaren bidez. Kontuz linean kreditu txartelarekin erregistratzen duzun konpainiarekin baina telefonoz deitu behar duzu kontua eteteko. Lineako fakturazioa etetea bezain erraza da hastea! Onboarding, kontsulta eta laguntza duten enpresentzat, 6 hilabeteko gutxieneko kontratuak ohikoagoak dira.\nErabilera - Erabilera nabarmen alda dezakezu - handitu edo gutxitu. Sistema bat ez erabiltzeagatik edo gutxieneko erabileragatik beherapena izan beharko zenuke eta ez zaizu zigortuko Software plataforma gehiegizko erabilera egiteagatik. Prezioak erabileraren arabera egokitu beharko lirateke eta inbertsioaren etekinak handitu beharko lirateke sistema gehiago erabiltzen duzun heinean.\nProkuradorea prest izatea beti da plan onena! Askotan erauzi ziguten, besterik gabe, gure abokatu bikainek kontratua ez genuelako gainditu Alerding Castor Hewitt.\nTags: agentzia lizentziakagentziaren prezioakfakturaziofakturazio baldintzakkontratuen iruzurrakkontratuakbakoitzeko kostuagehiegizko tasaksaassoftwarea zerbitzu gisasoftwarearen erabileraerabilera baldintzakadin txikiko kuotak


Zu hemen zaude: Home1 / Turismoa2 / herriak3 / Loza\nHegala muinoaren magalean jarrita dago Loza herria.\nLozako albiste guztiak ikusi\nAbenduaren 26an, San Estebanen omenez\nAntzinako herria da, eta 1025ean aipatu zen lehenik Donemiliagako Rejan. Sarmientoena eta Salinas Kondeena izan zen, eta bertan dorre-gotorleku bat eraiki zuten. Ondoren, bere heredatzaileen esku geratu zen, Hijar Dukeen esku, alegia. Bertako pertsonaia entzutetsuen artean Hilario María Ocio y Viana aipatu behar da, indianoen obren idazlea eta domingotarra, 1841ean jaio zena.\nBaserria hegalean zehar hedatuta dago, eta bertan dago Sarmientos dorre-gotorlekua, XV. mende amaieran eraikitakoa, eta bertako alboko fatxadako leihoan eta puntu erdiko arkuan nobleen armarriak geratzen dira. Lozan iturri-uraska bat dago plazan, baita garbileku-uraska bat ere. Gainalde batean, baserritik urrunduta dago San Estebani eskainitako eliza.\nHerria pagoz, pinuz eta harrobi hondakinez jositako basoz ingurututa dago.\nSan Esteban de Loza eliza\nLoza eliza San Estebani eskainitakoa da, eta gainalde batean kokatuta dago, baserritik zertxobait aldenduta.\nArkupe irekiaren bidez, erdi aroko portadara sartzeko aukera dago, azken hori puntu erdiko arkuz osatuta dago; bertatik igaro daiteke elizara. Eliza horrek angeluzuzen formako planta dauka, alboko bi kapera dituela.\nHori estaltzen duen bobeda izar krezeriakoa da. Lehen zatian Sarmientotarren armarria, dago, Salinas kondeena. Koroa errebajatutako arku baten azpian dago eta irudi geometrikoz apainduta dago (XVII-XVIII. mendeetakoak). Sakristia 1871n eraiki zen. Bataiotegian pontea dago, pilastra gainean, oktogonal formakoa, oinean eta pilan moldurak dituela.\nErdiko erretaulan, kanal formako zutabe korintiarren artean, San Estebanen irudia dago. Alboetan, Jesusen jaiotzaren hainbat erreliebe. Gainaldean, Asunción de Nuestra Señora ikus daiteke, baita Santa Ana eta San Joaquínen eskulturak ere. Alboko erretaulak Cristo Sainduari eta Nuestra Señora de los Desamparadosi eskainita dago. Amaitzeko, Jesusen Bihotza eta Inmaculadaren irudiak daude elizan.


double session I: the horror beach party Amerikako Estatu Batuetan beach party (hondartzako festa) generoko filmek egundoko harrera izan zuten nerabeen artean 60eko hamarkadan. Kaliforniako hondartzetan filmatuak, bikotekide heterosexual inozoen amodiozko istorio jeloskorrak eta amorante horien lagunen hondartza giroko abenturak jasotzen zituzten. Batzuetan, gainera, pop talde ezagunek ere parte hartzen zuten. Genero horrek surfing-a eta surf musika\nEstilo musikal apartsu hori jorratu zuen New Jersey hiriko The Del-Aires rock talde indartsuak. Hala, Del Tenney zinegile estatubatuarrak 1964an estreinatutako The Horror Beach Party film bitxian parte hartzeko aukeratua izan zen. Film horrek estreinakoz nahastu zituen hondartza giroa eta munstroak, ordura arte ikusi ez zen bitxikeria hibrido bat pantailaratuz. Olatuek eta rock-and-rollak zipriztindutako film odoltsu hori lehenbiziko munstrodun beldurrezko musikala dela esan ohi da.\nHibridotasun hori filmeko munstroetan ere islatzen da: hondakin nuklear batzuk itsasora isuri ondoren, substantzia kutsakorrak itsasontzi batean hondoratutako hildakoen hezurduretara iristen dira, eta arrain itxura duten zonbi antropomorfiko bihurtzen dira. Zoratzekoa! Zonbion zaletasun nagusia, bikinia soinean duten eta hondartzako parrandetan hordirik dantzatzen duten neskatoak hiltzea da, haien odola xurgatzeko asmoz. Sinesgaitza! The Del-Airesen kanturik ezagunena filmean jasotzen den garage-surf kutsuko Zombie stomp erraldoia da (Norton Records zigiluak taldearen kantuen bilduma bat plazaratu berri du doinu ospetsu horren izenburuarekin). Taldeak, orotara, sei kantu jo zituen filmean. Pelikularen aurrekontu txikiaren ondorioz (120.000 dolar gastatu zituen zuzendariak eta milioi bat dolar lortu), eta filmaketaren ezohiko kokapen geografikoari esker, agertu zen laukotea filmean. Izan ere, genero horretako gainerako filmak ez bezala, Horror\nBeach Party Atlantikoko kostaldean filmatu zen. Filmaren ekoizleek inguruetara jo zuten nerabez osaturiko tokiko rock-and-roll talde merke bat kontratatzera. Bitxikeria gehiago: zuri-beltzez filmatu zen! Eta komiki formatuan argitaratu ere. William Castle zuzendariaren Living Corpse filmarekin batera estreinatu zen, emanaldi bikoitzean, eta honako lelo hau irakur zitekeen kartelean: Gizakien odoletik bizi diren pizti atomiko bitxiak!. Istripu toxikoari, zonbien odol egarriari, eta The Del- Airesen doinuei beste hainbat osagai likitsu gehitu behar zaizkie balizko ikusleak filmaren ikuspegi osatuagoa izan dezan: promiskuitate sexuala, budua, moto gidarien bandak, etengabeko dantza sentsualak, eta gorputz gazteek berotutako mozkorraldiak. Finean, gurean egiten diren surf filmei buruzko zinemaldietan inoiz ikusiko ez den (edo bai...) zine merke bezain zirraragarria.


Pribatutasun politika - Arrosa\nArrosa Irrati Sarea Federazioak nabigazioan zehar produktu bat erostean edo www.arrosasarea.eus webgunearen bidez zerbitzu bat kontratatzean bil daitezkeen erabiltzaileen eta bezeroen datu pertsonalen tratamenduari eta babesari buruz duen pribatutasun-politikaren berri ematen dizu.\nAlde horretatik, Arrosa Irrati Sarea Federazioak datu pertsonalen babesaren arloan indarrean dagoen araudia betetzen dela bermatzen du, Datu Pertsonalak Babesteari eta Eskubide Digitalak Bermatzeari buruzko abenduaren 5eko 3/2018 Lege Organikoan (DBLO) jasotakoa. Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamendua ere betetzen du, pertsona fisikoen babesari buruzkoa (DBEO).\nWebgunea erabiltzeak esan nahi du pribatutasun-politika hau eta lege-oharrean jasotako baldintzak onartzen direla.\nTitularra: arrosa Irrati Sarea Federazioa\nHelbidea: bueno Monreal 16 behea, 01001 Vitoria-Gasteiz, Araba.\nPosta elektronikoa: arrosa@arrosasarea.eus\nHarremanetarako telefonoa: +34 640 636 892\nBere datu pertsonalen tratamenduan, titularrak honako printzipio hauek aplikatuko ditu, Datuak Babesteko Europako Erregelamendu (DBEE) berriaren eskakizunekin bat datozenak:\nZilegitasun-, leialtasun- eta gardentasun-printzipioa: titularrak beti eskatuko du baimena datu pertsonalak tratatzeko, helburu espezifiko baterako edo batzuetarako izan baitaiteke, eta titularrak aldez aurretik gardentasun osoz jakinaraziko dio erabiltzaileari.\nKontserbatzeko epea mugatzeko printzipioa: titularrak jasotako datu pertsonalak tratamenduaren xederako edo xedeetarako behar-beharrezkoa den denboran mantenduko ditu. Titularrak erabiltzaileari jakinaraziko dio kontserbazio-epea, helburuaren arabera.\nHarpidetzen kasuan, titularrak aldian-aldian berrikusiko ditu zerrendak, eta denbora luzez aktibo ez dauden erregistroak ezabatuko ditu.\nOsotasun- eta konfidentzialtasun-printzipioa: bildutako datu pertsonalak haien segurtasuna, konfidentzialtasuna eta osotasuna bermatzeko moduan tratatuko dira.\nTitularrak beharrezko neurriak hartzen ditu hirugarrenek erabiltzaileen datuak baimenik gabe ez sartzeko edo behar ez bezala ez erabiltzeko.\nwww.arrosasarea.eus webgunean nabigatzeko ez da beharrezkoa datu pertsonalik ematea.\nEzin du datuen eramangarritasunerako eskubidea baliatu.\nEskubide horiek baliatzea pertsonala da, eta, beraz, interesdunak zuzenean baliatu behar ditu, titularrari zuzenean eskatuta. Horrek esan nahi du uneren batean bere datuak eman dituen edozein bezerok, harpidedunak edo kolaboratzaileak Arrosa Irrati Sarea Federaziora jo dezakeela eta informazioa eska dezakeela gordeta dituen datuei buruz eta datu horiek nola lortu dituen jakiteko, datu horiek zuzentzeko eskatzeko, tratamenduaren aurka egiteko, datu horien erabilera mugatzeko edo titularraren fitxategietan datu horiek ezerezteko eskatzea.\nDatuetan sartzeko, datuak zuzentzeko, ezerezteko eta datuen aurka egiteko eskubideak baliatzeko, mezu elektroniko bat bidali behar duzu guardian@guardian.es helbidera, zuzenbidean baliozkoa den frogarekin batera, NANaren fotokopia edo baliokidea.\nBenetako babes judizialerako eskubidea du, bai eta kontrol-agintaritzari (kasu honetan, Datuak Babesteko Espainiako Agentziari) erreklamazioa aurkezteko ere, baldin eta uste badu berari eragiten dioten datu pertsonalen tratamenduak Erregelamendua urratzen duela.\nTitularrari mezu bat bidaltzeko webgunera konektatzen zarenean, zure buletinean harpidetzen zara edo produktu edo zerbitzu bat kontratatzen duzu. Informazio pertsonala ematen ari zara, eta arduraduna Arrosa Irrati Sarea Federazioa da. Informazio horrek datu pertsonalak izan ditzake, hala nola IP helbidea, izen-abizenak, helbide fisikoa, helbide elektronikoa, telefono-zenbakia eta bestelako informazioa. Informazio hori ematean, baimena ematen du — Arrosa Irrati Sarea Federazioak — bere informazioa bildu, erabili, kudeatu eta gordetzeko, soilik lege-oharrean eta pribatutasun politika honetan deskribatzen den moduan.\nHarremanetarako formularioak: titularrak datu pertsonalak eskatzen ditu, besteak beste: izen-abizenak, helbide elektronikoa, telefono-zenbakia eta webgunearen helbidea, erabiltzaileen kontsultei erantzuteko eta titularraren produktu eta zerbitzuei buruzko informazioa eta erakustaldiak emateko, aurrekontuak barne.\nAdibidez, Arrosa Irrati Sarea Federazioak datu horiek erabiltzen ditu Erabiltzaileek webguneko informazioari, webgunearen bidez ematen diren produktu eta zerbitzuei, datu pertsonalen tratamenduari, webguneko lege-testuei buruzko gaiei eta erabiltzaileak izan ditzakeen eta izan ez ditzakeen beste edozein kontsultari erantzuteko. Web gunearen edo\nErabiltzaileen nabigazioa aztertzeko. Titularrak identifikaziozkoak ez diren beste datu batzuk jasotzen ditu. Datu horiek erabiltzailearen ordenagailuan deskargatzen diren cookie-ak erabiliz lortzen dira, cookie-en politikan zehaztuta dauden ezaugarriak eta helburuak dituen webgunean nabigatzen duenean.\nSare sozialak kudeatzeko. Arrosa Irrati Sarea Federazioak presentzia du sare sozialetan. Titularraren sare sozialetan jarraitzaile egiten bazara, datu pertsonalen tratamendua atal honen arabera arautuko da, bai eta erabilera-baldintzen, pribatutasun-politiken eta sarbide-araudien arabera ere, baldin eta kasu bakoitzean dagokion sare sozialekoak badira eta aldez aurretik onartu badira.\nSare sozial nagusien pribatutasun-politikak kontsulta ditzakezu esteka hauetan:\nTitularrak bere datu pertsonalak erabiliko ditu sare sozialean duen presentzia behar bezala administratzeko, bere jarduera, produktu edo zerbitzuen berri emateko, eta sare sozialen araudiek ahalbidetzen duten beste edozein helburutarako.\nBere datu pertsonalak babesteko, titularrak arrazoizko neurri guztiak hartzen ditu, eta industriaren jardunbide egokiei jarraitzen die, datu horiek galtzea, gaizki erabiltzea, behar ez bezala eskuratzea, zabaltzea, aldatzea edo suntsitzea saihesteko.\nZure datuak posta-zerrendako fitxategi batean sartu ahal izango dira, eta arrosa Irrati Sarea Federazioa arduratuko da datu horiek kudeatzeaz eta tratatzeaz. Zure datuen segurtasuna bermatuta dago; izan ere, Arrosa Irrati Sarea Federazioak beharrezko segurtasun-neurri guztiak hartzen ditu, eta datu pertsonalak emandako helburuetarako soilik erabiliko direla bermatzen dizu.\nArrosa Irrati Sarea Federazioak erabiltzaileari jakinarazten dio bere datu pertsonalak ez zaizkiola hirugarren erakundeei lagako, salbu eta datu-lagapen hori legezko betebehar baten babespean badago edo zerbitzu bat emateak tratamendu-eragile batekin kontratu-harremana izatea eskatzen badu. Azken kasu horretan, datuak hirugarrenari lagako zaizkio soilik Arrosa Irrati Sarea Federazioak Erabiltzailearen berariazko baimena duenean.\nWebgune honetako orrialdeek eduki inkrustatua izan dezakete (bideoak, irudiak, artikuluak, etab.). Beste webgune batzuetan txertatutako edukiak beste webgunea bisitatu izan balu bezala jokatzen du.\nWebgune horiek zuri buruzko datuak bil ditzakete, cookie-ak erabili, hirugarrenen jarraipen-kode gehigarri bat txertatu, eta kode hori erabiliz elkarrekintza gainbegiratu.\nTitularrari ematen dizkion datu pertsonalak gorde egingo dira ezabatzea eskatu arte.\nGoogle Analytics Delawareko konpainia bat da, bere bulego nagusia Amphitheatre Parkway, Mountain View (Kalifornia), ca 94043, Estatu Batuak (“Google”). Google Analytics-ek “cookie-ak” erabiltzen ditu, zure ordenagailuan dauden testu-fitxategiak, titularrari webguneko erabiltzaileek egiten duten erabilera aztertzen laguntzeko. Cookiek webgunearen erabilerari buruz sortzen duten informazioa (IP helbidea barne) zuzenean transmititu eta artxibatuko du Googlek Estatu Batuetako zerbitzarietan.\nwww.arrosasarea.eus helbidean nabigatzean, identifikatzaileak ez diren datuak jaso daitezke. Datu horien artean, IP helbidea, geolokalizazioa, zerbitzuak eta lekuak erabiltzeko moduaren erregistroa, nabigazio-ohiturak eta identifikatzeko erabili ezin diren beste datu batzuk egon daitezke.\nTitularrak ez du bere gain hartuko web guneak dituen esteken bidez eskura ditzakeen webguneek egiten dituzten datu pertsonalen tratamenduaren ardura.\nTitularrari emandako datuak zuzenak, osoak, zehatzak eta indarrean daudenak izateko konpromisoa hartzen duzu, bai eta datu horiek behar bezala eguneratuta izateko konpromisoa ere.\nWebgunearen erabiltzaile zaren aldetik, zu zara webgunera bidalitako datuen egiazkotasunaren eta zuzenketaren erantzule bakarra, eta Arrosa Irrati Sarea Federazioa horri buruzko edozein erantzukizunetik salbuesten duzu.\nWebgunearen erabiltzaile den aldetik, datu pertsonalen babesari buruzko baldintzen berri eman diotela adierazten du, eta onartu eta onartu egiten du Arrosa Irrati Sarea Federazioak datu horiek tratatzea, Pribatutasun Politika honetan adierazitako moduan eta helburuetarako.\nDatuetan sartzeko, datuak zuzentzeko, ezerezteko eta datuen aurka egiteko eskubideak baliatzeko, mezu elektroniko bat bidali behar duzu arrosa@arrosasarea.eus helbidera, zuzenbidean baliozkoa den frogarekin batera, NANaren fotokopia edo baliokidea.\nEskubide horiek baliatzean ez da sartzen Arrosa Irrati Sarea Federazioa behartuta dagoen daturik, administrazio-, lege- edo segurtasun-helburuetarako.


Gorreriaren inguruko ikuspegi bat - Alex Uriarte - bizkaie.biz\nGorreriaren inguruko ikuspegi bat\nAlex Uriarte\t2019-10-02 17:36\nHau dana berandu heltzen diran gauzak hasten diran lez hasi zan.\nBehar ebana baino lehenago, dinoe batzuek; 2010 aldean, beste batzuek. Bardin deutso. Kontua da guztia gor bategaz hasi zala. Ez, ez nabil entzumen-galera bat daukanaz. Beste gorreri baten harira nabil. Gortasun boluntarioaz. Fatala dan horretaz. Entzun leikenaren baina honezkero entzun gura ez dabenaren gorreriaz. Ikusi ahal dabenaren baina honezkero ikusi gura ez dabenaren itsutasunaz. Norbanakoon benetako gabeziek ez dautza begiatan edo belarriatan, apur bat gorago baino; gorago eta, batez be, atzeragotxuago.\nLehendabiziko gorra, seguru asko, nonor esanguratsua izango zan; eragin handikoa, gitxienez. Ze, beragaz batera, beste hamaikatxu gor batzeko gauza izan zan. Pertsonongan hainbesterainoko eragina eta gerizpea sortzea erdietsi eban, non entzuteari istearen arte doilor baina hedatura biltzeko konbenzitea lortu eban. Jarraitzen eutson orok ideen mutilazino kolektibo horregaz bat egiten eben; horixe da, hain zuzen be, garunek usteltzeko daukien biderik zehatzena, atzera bueltarik ez daukana. Burmuinak, izan be, otzara bateko fruten parekoak dira: gizarteratzean, askozaz arinago usteltzen eta alperrik galtzen dira. Gatazka bateko lehenengo biktimea ez da egia, lotsea baino. Nonork galdu egiten dau eta, orduan, dan-danak balio dauala dirudi; nonor horrek behinola lotsea izan ebala zeharo ahazten dau eta kitto, beste barik.\nBa, badakizu zer? Ez doguz ezertarako behar, pentsauko eban gor aitzindariak. Entzutea gainbaloratua dago. Eta munduari entzutea, are gehiago. Ez dau penea merezi, ez denporea alperrik galdu eurakaz negoziazinoan, etorriko dira-ta bueltan. Ganera, dan-dana probau dogu eta historiaren erlojuak bere akabua markau dau. Badirudi gor aitzindari hau dala erloju horreri kordela emoten deutsona, erloju hori hare gehiago ala gitxiagoz beteten dabena eta bera dala, ondorioz, kordela edo harea emoteari isteko eskumena daukana; gainontzeko guztiona be badan karta-moltso hori berak gura daben puntuan ebagi ahalko baleu lez.\nHolantxe hasten ei dira lehenengo norgehiagokak. Behar baino isiltasun gehiago sortuaz. Ze, isiltasunak eta isiltasunak dagoz. Txarto ulerturiko isiltasuna zaratasuena da usu, inkomunikazinora daroaskuna, aurreretxira, ignorantziara. Eta isiltasun hau, behinik behin, benetan txungo horreetarikoa zan. Alkarrizketea eteteak musturren aurrean daukazun subjektuari zeure printzipioen gelaurrean egoteko eskubidea kentzea deritxo. Ez da denigrazino fisikodun ekintzea bakarrik; horrezaz gan, gitxiespen psikologikotik be badauka. Ez dau hurkoaren askatasunaren aurka eraso egiten bakarrik; horrezaz gan, bere duintasuna ezabatzetik be badauka.\nAdi, baina! Ze, aldameneko hori ez zan ezelan be errubakoa izan, ez horixe, eta are gitxiago inpartziala. Gitxinaka-gitxinaka, izan be, gorreria erreziproko edo elkarkariak sortzen joan ziran. Gortasun-mota hau zinez kutsagarria da, harekiko daukazun distantzia edozelakoa izanda be. Baina, hori bai, kutsaturiko adimenak zenbat eta txikerragoak izan, orduan eta arinago mugitzen zan, abiadura bizkorragoaz eta erraztasun zapaltzaileagaz hedatzen zan.\nEz gaitue entzuten, aizu, ba, entzungo gaitue, pentsauko eben. Eta, holantxe, injutizia endemiko eta kroniko izatera pasau zan; bi berbatan: guztiz bilaterala edo aldebikoa. Dialogoaren profesionalek dialogeteari itxi eutsenean, dana jodidu zan. Herritarrok, jausten ari zanagaz, inongo aterki diplomatiko eta politiko barik geratu beharra izan genduan, haundiena esaten ebanaren menpean, berbea barik ganora bakoa zan edozer erabilten ebanaren gerizpetan. Hori gabinete politiko halamodukoenak be badaki, bai ondo jakin be. Azken baten, botuak lortzeko talentu edo eskarmentu politikoa falta danean, intolerantzia edo malgutasun-eza beti etorri ohi dira ate joka. Azken bi horreen inguruan sano adituak gara euskaldunok, aberriaren sortzaile eta defendatzaile kamutsok.\nBaina, jenteak, orduan, kalera joteko hautuari ekin eutson. Beno, egia esan, baeroan ordurako denporatxu eder bat kalera urtenaz, pentsetan ebana lau haizetara aldarri egitera. Aro hartan, baina, are sendoago egin eban. Eta hori zeharo ulergarria eta normala da. Txo, entzuten ez banau, beharbada, ikusten ez naualako izango da. Joan gaitezan, ba, ezpanak irakur leitezkeen lekuetara; orduan, akaso, diagnostikau bako gorreria daukiela kargutuko dira-ta. Gizarte —ustez— zibilizadu eta aurreratuek martxa baketsu moduan psikomatizetan ditue gatazkak. Begiatatik sartzea eskatzen dabeen garrasiak dira. Entzun behar dituenak entzun ahal izateko.\nErantzun zuzen bakarra alkarrizketea ei zan. Guztiok espero genduan erantzuna zan ha, denpora luzez emotea falta izan zana. Dialogo analgesikoa eta debate antibiotikoa, edozein gizarteren zinezko izurriteen kontra. Demagogia. Guzurra. Zuri-baltza. Nigaz ala nire aurka etenik bakoa. Absolutismoak. Maila masiboko iruzurra. Danak bost piper ardura izatea. Baina ez. Justu kontrakoa izan zan. Erantzuna isiltasun gehiago izan zan. Gatz gehiago zaurientzako. Horrek, jakina, gaixotasuna larriagotzea baino ez eban ekarri.\nHau idatzi izana ukatuko dot, dan-dana ukatuko dot, baina uste dot dezente argi geratu dala Ebroz goitiko nahiz behetiko agintariek gorreria soziala deituriko makalezia larria daukiela. Orain dala asko emon beharko geuntsien baja inboluntarioa. Argi daukat. Ze, gu ez gara sintomak edo albo-ondorioak baino. Izan gaitezan, behingoz, geure buruakaz zintzoak. Guk, herritar guztiok, luzaroan barrenetik bidea egin daben prozesino baten parte gara, eritasun honen pustulek kaleatako tentsinoen, auzokoen arteko deskalifikazino edo borroken, biolentzia fisiko zein berbaldunen, familia-eztabaida larrien, geure buruari egiten deutsegun itaun potolo(egi) horreen edo egunkariatako titularren moduan eztanda egin dabeen arte. Izan be, gauzak kanpotik itsusi jartzen diranean, barrutik denpora luzez txarto egon diralako da sarri. Eta, orain, dana beranduegi heldu dala dirudien honetan, herritarron gehiengoak bere burua dialogoa egundo gura izan ez ebeenen eta dialogetea ondo ez jatorrenen artean zokoratuta igarten dabelakoan nago. Eta, orain, jaun-andreok, zer egin?\nGertatzen dana gertatzen dala, nik neuk gauza bana argi daukat: lehenengoa, bizikidetzarako hain bitalak diran demokrazia edo legezkotasuna moduko kontzeptu bi gatazkan sartzen diranean, horrek esan gura daben gauza dala bakarra gauzak are itsusiago parauko dirala; bigarrena, ostera, gatazka batetik urtetako behar dan zinezko botikeagaz jo artean, ia nor izango ete dan frustrazinozko pastel hori guztia kudeatuko daben artistea. Frustrazinoa, noski, alde bikoa da: balantzearen bi alboatan dagozanak ezagun ditut, biak ala biak oso hurrekoak diralarik, eta ez litzadake gustauko errealidadeak biatako edozeineri upealako hostia bat emoterik. Baina, urteotan ikusten nahiz bizitzen egon naz eta, hortaz, jakin badakit batan batek —edo biek— kokoteko itzela harrapauko dabeela. Gu albo-kalteen ontzian noraezean gagozala, barriz, zer esanik ez. Pantailean geure burua ikustera kondenauta dagozan pelikula bateko protagonistak lez gagoz, euren balizko akabu bakarra eskasa dalarik.\nEz dago Saramago lako orojakile bat izan beharrik horretaz kargutzeko. Aspaldidanik barrikada bihurturiko pitzadura honen alde banatan, honezkero, jente larregi dago begiratzen ez daualako ikusi ezin dauana, eta aditzen ez daualako entzun ezin dauana.


Larunbat honetan hasiko dira berriro dantzaldiak Otxarkoagako Udaltegian. Deia, Noticias de Bizkaia\nDANTZA ALAI, PALMERAS ETA NECTAR ORKESTREN ESKUTIK\nOtxarkoaga-Txurdinagako Erretiratuen eta Pentsiodunen Elkartearen laguntza duen jarduera, ohikoa denez, larunbatez ospatuko da, barrutiko Udaltegiko gimnasioan, arratsaldeko 18:00etatik aurrera\nDEIA - 2018(e)ko urtarrilaren 11a, osteguna - 11:40etan eguneratua\nImagen de archivo de bailables en La Casilla (Juan Lazkano)\nBILBAO. Larunbat honetan, urtarrillaren 13an, hasiko da berriro Bilboko Udalak eta Otxarkoaga-Txurdinagako Erretiratuen eta Pentsiodunen Elkarteak elkarren artean antolatzen duten ohiko dantzaldi programa. Apirilaren amaierara arte zortzi dantzaldi ospatuko dira guztira, Dantza Alai, Palmeras eta Nectar orkestrek alaituta.\nIzan ere, Otxarkoagako biztanleriaren batez besteko adina gero eta altuagoa da. Hori dela eta, Bilboko Udalak garrantzi handia eman dio pertsona nagusiak dinamizatzeko jarduerak sustatzeari eta pertsona horien topaketarako eta harremanetarako gunea bultzatzeari.\nHorrela, abenduan Nagusientzako Antzerki eta Abesbatza Hamabostaldiaren beste edizio bat ospatu zen, hori ere auzoko Erretiratuen eta Pentsiodunen Elkartearen laguntzarekin. Topaketa horretan, pertsona nagusien elkarteetako hogei bat abesbatza eta antzerki talde afizionatuk hartu zuten parte. 1.000 pertsona baino gehiagok hartu zuten parte kultur programa horretan.\nKultura Sailak antolatutako dantzaldi egutegia:\n- Urtarrilak 13 (Palmeras orkestra)\n- Urtarrilak 27 (Dantza Alai orkestra)\n- Otsailak 3 (Palmeras orkestra)\n- Otsailak 17 (Nectar orkestra)\n- Martxoak 3 (Dantza Alai orkestra)\n- Martxoak 17 (Nectar orkestra)\n- Apirilak 14 (Palmeras orkestra)\n- Apirilak 28 (Nectar orkestra)\nLekua: Otxarkoagako Udaltegian (Pau Casals kalea, 19).\netiquetas: otxarkoaga, dantzaldiak, udaltegia\nPodrán encontrar "auténticas joyas de la moda, la alimentación, el cuidado personal o la artesanía"\nEl feminismo entra en la agenda foral con la Norma de Igualdad\nEl alcalde de Bilbao asegura que “este es el equipo que más ha sancionado la práctica del botellón”


Espainiako hotelen prezioak jaitsi egin dira, okupazioaren erorketa geldiarazteko lehen seihilekoan | Consumer\nEspainiako hotelen prezioak jaitsi egin dira, okupazioaren erorketa geldiarazteko lehen seihilekoan\nSalbuespena Madrileko hotel-merkatua izan da, bere okupazioa handitu egin baita\nMazars Hotel Index aholkularitza-enpresak egindako txosten baten arabera, Espainiako hiri nagusietako hotelak (Madril, Bartzelona, Sevilla eta Valentzia) behartuta egon dira urteko lehen seihilekoan gelen prezioak orokorrean murriztera, okupazioan beheranzko joera geldiarazteko. Madrilgo hotel-merkatua izan da urteko lehen erdian establezimenduen okupazioa handitu duen bakarra.\nEspainiako hoteletako gelen batez besteko prezioak jaitsi egin ziren aurtengo urtarriletik ekainera bitartean, aurreko ekitaldiko garai berean, hiri eta kategoria guztietan, Valentzian izan ezik; izan ere, Valentzian 65,37 euro inguru daude logela bakoitzeko.\nBartzelonan, luxuzko hoteletako gelen prezioak %7,5 jaitsi ziren; lehen klaseko eta estandarreko establezimenduetan, berriz, %4,75 eta %7,5 jaitsi ziren, hurrenez hurren. Madrilen, luxuzko hotelen prezioen beherakada %4,5ekoa izan zen, lehen klasekoen beherakada %2,4koa, eta estandarrena %9,5ekoa; Sevillan, berriz, %2,5eko jaitsiera izan zen batez beste.\nMadrilgo hotelak izan ziren okupazioa hobetu zuten bakarrak, 2004ko lehen seihilekoaren aldean. Luxuzko establezimenduetan, okupazioa 2,2 puntu igo zen (%66,10); lehen klasean, berriz, bost puntu hazi ziren (%73,65), eta estandarrean, 5,9 puntu (%73,69).\nBartzelonan, luxuzko hoteletako okupazioa (%68,60) 5,2 puntu jaitsi zen ehunekotan, eta lehen klasekoak (%77,80) eta estandarrak (%69,01), berriz, 4,1 eta 1,6 puntu portzentualetan. Aurreko urtean egindako Kulturen Foruma bezalako gertaera esanguratsurik ez zegoelako gertatu zen jaitsiera hori.\nSevillan, okupazioaren beherakada zortzi puntu portzentualetik gorakoa izan zen, %62,40ko tasa ezarri baitzen, lau hirietan txikiena; Valentzian, berriz, egonkor mantendu zen (%65,37), Amerika Bela Kopa ospatzeak eragin positiboa izan baitzuen.\nLibre zegoen gela bakoitzeko sarrera (RevPAR) Ciudad Condaleko hotel kategoria guztietan erori zen. Hala, luxuzko hoteletan %14,3 jaitsi zen, okupazioak beherakada handiagoa izan baitzuen; lehen klaseko eta estandarreko hoteletan, berriz, %9,5 jaitsi zen bi kasuetan.\nEspainiako hiriburuan, okupazioaren portaera onak gelen batez besteko prezioaren beherakada nolabait konpentsatzeko aukera eman zuen. Hala, lehen seihilekoan metatutako RevPAR% 5,1 igo zen lehen mailako hoteletan, eta luxuzko hoteletan eta hotel estandarretan,% 1,3 eta% 1,8 jaitsi zen, hurrenez hurren.\nSevillan, % 14 jaitsi zen RevPAR, okupazioa zortzi puntu baino gehiago jaitsi zelako; Valentzian, berriz, 2004ko ekitaldiko lehen seihilekoaren maila berean mantendu zen, bai eta hoteletako gelen okupazioa eta batez besteko prezioa ere.\nhoteles-eu ocupación-eu precios-eu


Bizkaiko Aurrekontu Orokorren Foru Arauaren Proiektua onartu du Aldundiak - Deia\ndeia.eus | bilbao 30.10.2021 | 17:56\nBizkaiko Foru Aldundiaren 2022ko aurrekontua % 11,5 hazi egin da aurreko ekitaldiarekin alderatuz, onartu berri duen Bizkaiko Aurrekontu Orokorren Foru Arauaren Proiektuan ezarri moduan. Guztira, 8.886,1 milioi euroko diru-sarrerak eta gastuak jasotzen ditu aurrekontuak.\nUnai Rementeriak, Ahaldun Nagusiak, eta Jose Maria Iruarrizagak, Ogasun eta Finantzetako diputatuak, Batzar Nagusietan aurkeztuko den aurrekontuen proiektuaren ildo nagusien berri eman dute. Batzar Nagusietan aurrekontuek izango duten izapidetzearen fasean foru diputatuek sail bakoitzaren partidak zehaztuko dituzte azaroaren 8, 10 eta 11rako aurreikusita dauden batzorde-agerraldietan.\nUnai Rementeriak, Bizkaiko Ahaldun Nagusiak, azpimarratu du aurrekontuen proiektua pandemiaren osteko susperraldia bultzatzeko diseinatuta dagoela eta esan du jarduera ekonomikoari eta enpleguari laguntzeko eta lurraldeak behar dituen trantsizioei aurre egiteko abian jarritako proiektuen garapenean aurrera egiteko egituratu dela.\nIraupen luzeko zainketen arloko trantsizioa, besteak beste, EtxeIKT zentroak, zainketei buruzko prestakuntza-plana edo Getxoko belaunaldien arteko zentroa bezalako proiektuekin.\nMugikortasun jasangarriago baterako trantsizioa, bizikleta elektrikoen zerbitzu publiko batekin, bide naturalekin edo Bizkaibusen flotara ibilgailu hibridoak gehituta.\nTrantsizio digitala, enpresa txiki eta ertainen digitalizazioan eta Eup!-ren bidez tokiko merkataritzaren digitalizazioan inbertsioak eginez.\nTrantsizio energetikoa, aitzindari moduan Energy Intelligence Center jarrita.\nEra berean, inbertsio produktiboa handitzeko hainbat partida aipatu ditu, jarduera ekonomikoa eta enplegua sortzen eta lurraldea modernizatzen dutenak. Horien artean daude, adibidez, Leioako Avanzada estaltzeko lehen lanak, Amorebieta-Iurreta bizikleta-pistaren eta itsasadarreko bulebarraren obrak, Omako basoa lehengoratzea edo Bizkaia Dorrean Ekintzailetzaren Nazioarteko Zentroa abian jartzea.\nRementeriak aurrekontu honek bizi-kalitatea eta erakundeek eskaintzen dituzten zerbitzu publikoak hobetzen dituela adierazi du, nabarmen handitzen delako udal-finantzaketa -Bizkaiko 112 udalek 2021ean baino 112 milioi euro gehiago izango dituzte-, baita Eusko Jaurlaritzari egindako ekarpena eta Kupoa ere.\nAzkenik, gogorarazi du iaz Aldundiak ezohiko egoera baterako premiazko aurrekontua aurkeztu zuela eta zorpetzera jo behar izan zuela ekonomiaren geldialdia eragozteko. Hori dela eta, Rementeriak egoera ekonomikoaren hobekuntza zorra kentzeko eta kutxa onbideratua izaten jarraitzeko aprobetxatzeko konpromisoa berretsi du.\nAurrekontuaren proiektua 8,886,1 milioi euroko diru-sarreren aurreikuspenean oinarritzen da, batez ere zerga itunduen bilketatik datozenak, finantzaketaren % 95,3 osatzen dutelako. 2022ko aurrekontuak diru-sarrera hori % 14,4 handitzea aurreikusten du 2021eko Aurrekontuen Foru Arauan jasotakoarekin alderatuta.\nEra berean, finantzaketa handiagoa ezartzen du itundu gabeko diru-sarrerei dagokienez eta, aldi berean, zorpetzea murrizten da. 2022rako 235 milioi euroko zorraren jaulkipena aurreikusten du Bizkaiak, eta horietatik 79,2 milioi Ekonomia Itunaren Batzorde Mistoaren erabakitik eratorritakoak dira. Erabaki horrek foru-aldundiek BPGaren % 0,2ko zorpetze-ahalmena izatea ezartzen du.\nGastuen atalean, aurrekontu-proiektuak lehengo eta behin erakundeen konpromisoak betetzea ezartzen du: Bizkaiak Kupoaren kontzeptuan 440,8 milioi euro ordainduko dizkio Estatuari, eta beste 5.561,6 milioi Eusko Jaurlaritzari. 2021arekin alderatuta biak % 14tik gora hazi dira; ordea, udal-finantzaketa % 13,1 igo da, aurrekontuak 968,9 milioi euro jartzen baititu Bizkaiko 112 udalen esku, 2021ean baino 112,2 milioi gehiago.\nGastuen atala Batzar Nagusien finantzaketara, zorraren amortizaziora eta langile-gastuetara bideratutako partidekin osatzen da. Atal hau % 1,5 hazi da eta 1.459,8 milioi euroko aurrekontua uzten du eskuragarri foru-sailentzat.\nSAILEK ESKURAGARRI DUTENA\nForu Aldundiko bederatzi sailek 2021ean baino 101,1 milioi gehiago izango dituzte, hau da, % 7,4 gehiago, eta hori sail guztietako partidetan islatzen da. Gizarte Ekintzakoak Aldundiaren gastu- eta inbertsio-ahalmenaren % 41 baino gehiago izango du, eta Azpiegiturak eta Lurralde Garapenak eta Garraioak eta Mugikortasun Jasangarriak % 16,4 eta % 12,8, hurrenez hurren, eta gainerako sailei dagokienez pisua guztizkoaren % 5 ingurukoa da.


OCUk ohartarazi du zeliakoentzat ustez egokiak diren elikagaietan glutena dagoela | Consumer\nOCUk ohartarazi du zeliakoentzat ustez egokiak diren elikagaietan glutena dagoela\nElkarte horrek zehaztasun handiagoa eskatzen du glutenik gabeko produktuak etiketatzean eta kalifikatzean\narabera: Asteartea, 2007ko otsailaren 20a\nGaixotasun zeliakoa da hesteetako patologia kroniko ohikoena gure herrialdean. Espainiako populazioaren %1 inguru zeliakoa da, hau da, glutenarekiko intolerantzia du, ogia edo pasta bezalako elikagaietan dagoen proteina.\nGaur egun, glutenik gabeko elikagai ugari dago. Itxuraz zeliakoentzat egokiak diren kontsumo arrunteko 198 produktu aztertu ditu Kontsumitzaile eta Erabiltzaileen Erakundeak (OCU). Hala ere, horietako hamarrek glutena dute, eta horietatik zortzik gainditzen dute Codex Alimentarius-ek proposatutako muga (20 zati milioiko).\nOCUk “Hipp” potitoaren kasua nabarmentzen du. “Glutenik gabe” esaten da, baina 20 ppm baino gehiago ditu. Nolanahi ere, “guztiek ez dute betetzen alergiak edo intolerantziak eragin ditzaketen osagaiak aipatzera behartzen duen etiketatzeari buruzko araudia (2220/2004 ED)”, adierazi du erakundeak.\nAzterlan horren emaitzek “argi uzten dute ez legeak ez administrazioek ez enpresei ez dietela eskatzen beren produktuak zenbat gluten duten frogatzeko eta ez dutela kontrolatzen etiketatze-arau berria betetzea”, salatu du OCUk, eta gogorarazten du gaixo zeliakoentzat gaur egun dagoen tratamendu bakarra bizitza osorako glutenik gabeko dieta dela.\nEgoera horren aurrean, kontsumitzaileen elkarteak Osasun eta Kontsumo Ministeriora jo du glutenik gabeko produktuen etiketatzean eta kalifikazioan zehaztasun handiagoa eskatzeko. Halaber, zeliakoentzako zuzeneko laguntzak eskatu dizkio, elikagai horiek erosteak dakarren “gastu handia” konpentsatzeko.\nelikagaiak gluten-eu zeliakoak


Sarea josi egin genuenekoa – IEB 2011\nVII. Informatikari Euskaldunen Bilkuran, 2011eko maiatzaren 12an hain zuzen, lehendabizikoz “Sarea josten” ekitaldia antolatu genuen. Saregintza saio bat izan zen, partaideen artean harremanak sortzeko helburuarekin.\nGure asmoa gizarte-sareen eragin biderkatzaileari zukua ateratzea zen, era deszentralizatu batean edo Udako Euskal Unibertsitateko Informatika Sailaren laguntzaz “hub” batzuk sortuz.\nEkitaldia arrakastatsua zen, 40 lagun pasatxo elkartu ginen. Zazpi taldetan banatu ginen. Hurrenez hurren kontatuko dizuet.\nTalde honetan 6 lagun bildu ziren, hiztegigintzako bat, ekintzaile informatiko bat, enpresa munduko bat, bi ikerlari eta Wikipediako administratzaileetako bat.\nBileraren helburua euskarazko Wikipedia nola zabaldu izan zen, Wikipediaren 10 urteekin lotuta. Ideia batzuk eztabaidatu ziren, hala nola Wikilometroak edo Wikorrika bat antolatzea, gizarte-sareak erabiltzea jendea proiektuari lotzeko, Wikipediako txokoa aberastu eta abar. Aurreko batean, Informatika Sailean aipatutako ideia eztabaidatu zen, Wikipedia nola lantzeko erakusteko taller presentzial (edo bideoa) bat egitea, alegia. Beste ideia batzuk:\nartikulu txiki asko sortzea, gero hazi egiten dira eta\nirakaskuntzan ariketa bezala planteatzea\njende nagusia animatzea\neuskararekiko militantzia bultzatzea\ninoiz inork egin duen artikulu kolaboratiboena egitea\nBidenabar, partaideek wikipedia hilabete honetan 100.000 artikulura helduko dela jakinarazi ziguten. Bejondeigula!\nAzkenik, goizean aurkeztutako OpenM2 ildoari jarraituz wikipedia indartzeko informatikako tresnak sortzea deliberatu zuten taldekideek.\nLanean jarraitzeko Wikipedia eta Informatika Saileko posta zerrenda erabiltzea deliberatu genuen.\nTalde honetan 7 lagunek hartu zuten parte, garatzaile eskarmentudunak gehienak.\nEztabaidaren muina proiektuak garatzeko elkarlana izan zen. Nahiz eta beste arlo batzuetan auzolanaren ohiturari jarraitzen diogun oraindik, softwarearen garapenean zail dago. Eredua ez dugu negozioetara zabaltzen jakin. Sare sozialen erabilera interesgarria iritzi zioten elkarlan hori bilatzeko. Horretarako sare sozialetan zuk duzun fidagarritasuna bertan garrantzitsua dela azpimarratu zuten. “Nick” bakoitzaren atzean zein dagoen jakitea garrantzitsua zela kontatu ziguten.\nTalde honetan 8 bat lagun elkartu ziren, batzuk ESLE inguruko enpresa mundutik, beste batzuk hacktibistak edo software librea bultzatzeko GKEetatik.\nBileraren gaietako bat software libre munduko kohesio falta izan zen. Software libreko enpresak eta “aktibista” partikularren artean elkarlana artikulatzeko modua bilatu beharko genuke. Hau gainditzeko indarrak batu egin beharko genuke, bilkurak egin, talde dinamizatzaile bat sortu eta laneko helburu zehatzekin atera, Software librearen behatokia sortzea adibidez.\nBeste gai bat herritarren software libreari buruzko ezjakintasun handia izan zen. Ikastetxetatik hasita hasi beharko litzateke software librea erakusten eta batez ere software libreari buruzko kultura kolaboratzailea. Herritarrak software librea erabiltzen hasten badira instituzio publikoetan presio handiagoa egitea lortuko genuke.\nLanean jarraitzeko blogetan “Nolakoa behar luke Software Librearen behatokiak zure ustez?” galdera erantzutea deliberatu genuen, #ieb11 eta #slbehatokia etiketapean.\nTalde honetan 11 lagun batu ginen. Lan bila erdia, eta profila ezberdineko beste erdia.\nLana, lan baldintzak, aukeraketa prozesuak izan genituen hizpide. Harreman pertsonalen garrantziaz aritu ginen. Gizarte-sareak zeinen garrantzitsuak diren ikusi arren, bere mugak dituzte jendearen aurrean. Horregatik hartu emanetarako zerbait sortuko dugu.\nTalde honetan 6 bat ikerlari hartu zuten parte, EHUkoak gehienak.\nMintzagaia ikerkuntza arloen arteko komunikazio beharra izan zen. LinkedIneko euskal ikerlarien taldea proposatu zen. Agian plantea zitekeela norberak bertan informazioa jartzeko, eta beharrak botatzeko. Ikerketa-kolaborazioak sarearen bitartez hastea, zaila ikusten zen. Errazagoa ikusten zen ihardunaldi motako ekintza batekin. Horrelako bilerak ospatu dira UEUn noizbait.\nInformatika eta irakaskuntza\nTalde honetan 7 bat lagun elkartu ginen, lehen hezkuntzatik unibertsitatera.\nMaterialgintza izan zen bileraren ardatza. Irakasleok askotan antzekoak diren edukiak sortzen ditugu, lanak bikoiztu egiten ditugu (apunteak, aurkezpenak…). Zer egin dezakegu batzuek besteen materialak aprobetxatzeko? Rolak banatu (ekoizleak, edukien arduradunak izango direnak -irakasleak…- eta kudeatzaileak, eduki horiek antolatuko dituztenak). Aztertu beharko da antolaketa hau nola eraman aurrera (Eusko Jaurlaritza mantsoegia da holakoak bultzatzeko). UEUk bultza dezake ekimena? – galdetu zuten partaideek.\nHau izan zen talderik jendetsuena, dudarik gabe. 20 bat lagun elkartu ginen. Kazetariak gehienak, pare bat informatikari. Komunikazio eredu ezberdinetatik hurreratu ginen: EiTB, Hitza, prentsa-gabineteak, teknikariak…\nEztabaidagai gizarte-sareetako kanpaina azkarrak izan ziren, nola bideratu politika kanpaina bat gizarte-sareetan hain zuzen ere. Kontu pertsonalen edo instituzionalen arteko aldeetaz ere aritu ginen. Twitter, Tuenti eta Facebook aztertu genituen. Blogen garrantzia ardatz gisa aipatu genuen. Beste batzuk edukin biralak sortzeko ideia gustuko zuten, adibidez bideo bat, eta sustatu jendeak igo edo eta bere ezagunei postaz bidaltzea. Horrelako kanpainetan elkarreragina sustatzeko astirik ez zegoela ikusi genuen. Donostiako Bob Esponjaren kasua aipatu zen.\nLanarekin jarraitzeko LinkedIneko e-saregileak proposatzen dizuegu, aurreko batean UEUtik sortutakoa bera.\nTaldekako lanan bukatuta, areto nagusian elkartu ginen guztiok, landutakoa birpasa eta komunikatzeko. Gure helburua erlazioen bitartez enpresa irekiaren ideia praktikan jarritzea izan zen, auzolanaren azpiegitura landu eta Bilkurako partaideen artean sarea jostea. Azpiegitura aske bat sortzea, etorkizunean baliabidea izan daitekeena. Uste dut hein batean lortu dugula.\n2011/05/20 at 19:23\nwikilariak, ea elkartzen garan 100.000. artikulua elkarsortzeko…, honetaz zerbait ba al dakizue?\n2011/05/30 at 13:47\n100.000 artikuluak lortu ditugu iadanik, baina lanean jarraituko dugu 10 urteak ospatzeko. Bihur zaitez UEUkide eta jarraitu Informatika Saileko zerrendari!


«Toloño mendilerroa»: berrikuspenen arteko aldeak - Wikipedia, entziklopedia askea.\n«Toloño mendilerroa»: berrikuspenen arteko aldeak\nToloño mendilerroa (aldatu)\n14:14, 26 apirila 2015ko berrikusketa\n150 bytes added , Duela 5 urte\n05:43, 4 ekaina 2013ko berrikusketa (aldatu)\n14:14, 26 apirila 2015ko berrikusketa (aldatu) (desegin)\n'''Toloñoko'''<ref>[[Euskaltzaindia]]k lehenetsitako izena.</ref> edo '''Kantabriako mendilerroa''' [[Araba]]ko hegoaldean dagoen [[mendilerro]] baten izena da. [[Arabako Errioxako kuadrilla|Arabar Errioxa]] eta [[Araba]]ko [[Arabako Mendialdea|Mendialdea]] bereizten ditu. [[Arabako Mendialdea|Mendialdea]] Kuadrillako mendiguneak daude mendilerro honetan. Punturik altuena [[Palomares]] da, 1.446 metrorekin.\nMugak ditu [[Errioxako Autonomia Erkidegoa|Errioxa]] eta [[Nafarroa Garaia|Nafarroako Foru ErkidegoaErkidegoarekin]]rekin eta mendi punta batzuk bi probintzien artean kokatzen dira. Ekialderantz, [[Kodesko mendilerroa]]rekin jarraitzen du.\n[[Fitxategi:Kantabriako mendilerroa.jpg|thumb|center|800px|Toloñoko mendilerroaren ikuspegi orokorra [[Guardia]]tik]]\nMendilerroaren izenak eztabaida handia sortu izan du. [[Euskaltzaindia]]k []ean argitaratu zuen txostenean '''Toloño''' izena idazkietan zein herrietan [[José Antonio González Salazar]]rek jasotako testigantzetan agertzen zela ondorioztatu zuen. Aldiz, zenbait ikertzailek, batez ere [[Salvador Velilla]]k, ''Sierra de Cantabria'' izenaren alde jo zuten, mendilerroaren ekialdeko zatiari dagokionez. Egoera nahasiaren aurrean Akademiak txosten zehatzagoa argitaratu zuen []ean<ref>''Euskera'' 2010, 55, 1.zkia., 446-485.or.</ref>. Bere ondorio nagusiak hauexek dira:\n* '''Toloño''' izenaren erabilera oso zaharra da, [[Erdi AroAroa|Erdi Arotik]]tik dokumentatuta baitago. Mendilerro osoa izendatzeko ere testigantza ugari dago.\n* [[XIX. mendea]] arte hain mendilerro luzeentzat ez ohi zen izenik erabiltzen eta biztanleek zati bakoitza izendatzen zuen.\n* Erabili den baina gaur egun hilik dagoen beste izen bat ''[[Sonsierra]]'' edo ''[[Nafarroako Sonsierra]]'' da, egun [[Arabako Errioxako kuadrilla|Arabako Errioxa]], [[Briñas]], [[San Vicente de la Sonsierra]] eta [[Ábalos]] dauden lurraldeak (hau da mendilerrotik [[Ebro]]rakoak) ere zuena.\n* ''Sierra de Cantabria'' izena []tik baino ezin da dokumentatu eta bide kultistaren bitartez sortua da, Logroño eta Oion artean dagoen ''Cantabria'' delako mendian oinarrituta<ref>[http://www.santurtzieus.com/irakasle/materialak/artikuluak/onomastika.htm#Tolo%C3%B1o%20mendia%20Cantabriaren%20iparraldean%20dago Mikel Gorrotxategiren artikulua Deia egunkarian]</ref>.\n* Mendilerroa bi zatitan banatzeari (mendebaldeari "Toloño" eta ekialdeari "Cantabria") ere ez deritzo ondo Euskaltzaindiak, biztanleriaren pertzepzioaren eta geografiaren arabera batasuna baitu.


Plastikorik gabeko BIZIMODUa\nJaione Oyarzabalekin hitz egin dugu, ekintzailea, dinamikoa, berritzailea eta egun ingurumenarekin lotuta ditugun erronkekin oso konprometitua.\nUda honetan ireki du BIZIMODU ontziratu gabeko janari denda Errenterian eta bertan, ingurumenarekin errespetuz eta plastikorik gabe bizitzeko ditugun aukerak erakusten dizkigu.\nKontsumitzeko modu berri honen inguruko bitxikeriak kontatu dizkigu, geroz eta gehiago baitira bat egiten dutenak:\n1. Zer eskaintzen digu BIZIMODU-k?\nBIZIMODU ontziratu gabeko janaria eta plastikoz osaturiko eta erabilera bakarreko produktuak ordezkatzen duten produktuak saltzen dituen komertzio bat da.\nOntziratu gabe erosteak behar duguna bakarrik eta nahi dugun ontzietan erosteko askatasuna ematen digu, honela, gure erosketetatik datozen plastiko hondakinak murrizten ditugu baita gure beharretara egokitzen ez diren ontzietatik sortzen diren jaki hondakinak ere.\nBehin erabiltzeko produktuekin, plastikozko ontziekin, dosi bakarreko produktuekin… ditugun erosotasunak zailtzen zaizkigu batzutan jasangarriagoak izan nahi dugunean. Bizimoduk, aukera ezberdinen etengabeko bilaketa egin eta ideia ezberdinak eskaintzen ditu, hala nola: produktu solidoak, xanpua, xaboia, etab. garraiatu ahal izateko berrerabiltzeko kaxak erosi daitezke gimnasiora, lanera, oporretara,… eramateko. Kaxa berean gauza ezberdinak eraman daitezke lekua eta pisua aurreztuz.\n2. Zein izan da ontziratu gabeko denda irekitzera bultzatu zintuen arrazoi nagusia?\nNire motibaziorik handiena bizi naizen mundua bera da. Nire haurtzaroan ingurumenarekiko heziketa arduratsua ez dudala jaso sentitzen dut, eta nire heldutasunean ekintza bakoitzak duen ondorioaz jabetu naiz.\nPertsona askok ez du informaziorik edo tresnarik ingurumenarekiko bizimodu jasangarri eta adeitsu bat eramateko. Behar horri erantzun bat emateko sortu zen denda, plastiko eta erabilera bakarreko produktuen ordezko ezberdinak ezagutarazteko eta elikagaien jatorria eta ekoizpenaren inguruan kontzientzia bultzatzeko.\nPertsonek erosketak modu arduratsuan eta ezagutzak edukiaz egitea nahi dut, zer jango duten eta benetan zer erosi behar duten pentsatzeko denbora hartuaz.\n3. Zerk ezberdintzen zaitu zure antzekoak diren beste enpresaz?\nTamalez ez dago nirea bezalako denda ugari. Merkatu guztia saltoki handiek eta beraien paketatzeak, ultra prozesatuek eta eskaintza tranpek eramaten dute, prezio onean karroa bete duzula senti arazten dizute eta bilgarria bakarrik eramaten duzu. Nire komertzioa mundu horretaz ezberdintzen da, hortik dator izena.\nAskatasuna eskaintzen dut, erosketa egiteko garaian erabakitzeko askatasuna. Erosketa egiteko garaian nahi duzunarekin etorri zaitezke, zure poltsa, potoa, taperra edo esku hutsik, batez ere erosi nahi duzun kopurua erosi dezakezu. Intxaur muskatu bakarra edo ehun gramo irin eramateko aukera duzu.\n4. Zure ustez, zure dendak zer eskaintzen dio gizarteari?\nBehin erabiltzeko produktuetan itota sentitzetik eta hain kontzientzia gutxi ikusirik, birziklapenean jarri dugu gure indarra eta berrabilpena da bidea. Neretzat mugimendu bat da, ez da salmenta bakarrik, kontzientziazioa da, Bizimodu bat da, hortik dator gauzak nola alda daitezkeen ikusteko gogoa.\nNire ustez norberaren izaerari eskatu behar diogula modu jasangarrian kontsumitzea eta gure belaunaldiek eta aurrekoek egin duguna konpontzea. Zentzu honetan, Bizimoduk produktu gama zabala eta aproposa dauka haurrengan balore hauek hedatzeko.\nBezeroak bizitza jasangarri bat eraman ahal izateko tresnez hornitzen ditugu. Pertsona asko daude erabilera bakarreko produktuak erabili edota birziklatu edo berrerabil ezin daitezkeen produktuak nahi ez dituztenak, azken finean, beraien hondakin kopurua gutxitu nahi dutenak.\n5. Non eta nola ikusten duzu zure burua 5 urteetara?\nEtorkizunean pentsatzeak egungoa kaltetu dezakela uste duen horietakoa naiz baina, Bizimodu bizirik jarraitzea nahiko nuke.\n6. Zein laguntza mota jaso duzu?\nNire laguntzarik garrantzitsuena Errenteriako Torrekua eraikinean kokatuta dagoen Oarsoaldeako Garapen Agentziak duen ekintzailetza zerbitzuaren bitartez nire negozio ideia garatzea izan da.\nOarsoldearen bitartez, alde batetik, Pertsona Ekintzaileei zuzenduriko Lanbideren diru-laguntza jaso dut, honek tutorizazio prozesu eta ekarpen ekonomiko baten bitartez enpresa ideia garatzea lagundu ninduen. Bestalde, Gipuzkoako Foru Aldundiak diruz lagundutako Emekin Programan parte hartu nuen. Programa hau negozio ideia bat duten emakume ekintzaileei zuzenduta dago, bertan, ekintzailetzarako baloreak azaltzen dituen tailer esperimental batean parte hartu nuen, Oarsoaldearekin bideragarritasun plana burutu nuen eta aholkularitza baten zerbitzuak erabili ahal izan ditut hilabete batzuetan zehar.\n7. Non aurki zaitzakegu?\nErrenteriako Foru Plazan, Xenpelar izenagatik ezagutuagoa dena.\nHorrez gain, sare sozialetan ere aurki nazakezue Facebook (@bizimodu) eta Instagram (@bizimodu). Bestalde, laster erabilgarri egongo den web orri bat sortzen ari naiz.


naiz: Iritzia | Opinión - Berriz goaz Madrilera\n2015 URR. 30\nMaialen Begiristain eta Julen Zulaika Alkorta\nLibre/Eleak eta Askapena\nAskori, gehiegiri zoritxarrez, Madril aipatzean hainbat oroitzapen etsigarri etorriko zaizkio burura eta motiborik ez zaio faltako. Autobuseko joan-etorriak, epaileekin izandako aurrez aurrekoak, igande gauak, Auzitegi Nazionaleko atea, ohean emaniko batera eta besterako itzuliak, fiskalak, urduritasuna, akusazioak, polizien adierazpenak...\nIzan ere, asko, gehiegi izan dira herri honen aurkako epaiketa politikoak eta haietan jasandako sufrimendua. Gehienek amaiera tragikoa izan dute. Egunotan Askapenako kideak ikusi ditugu akusatuen aulkian, laster batean Segurako auzikoak izango dira, eserlekuak hoztu gabe artean; hurrena Ekineko auzikoak bertaratuko dira, etenik ezagutu gabeko erruleta errusiar bidegabe honetan.\nBaina seguru gaude oroitzapen hauen artean beste zenbait ere geratuko zitzaiela hainbaten memoria kolektiboan. Hain zuzen, inperioaren, munstroaren bihotzean, errebeldia eta elkartasun auzoetako aldarriak, itzaleko eta periferiako Madril horren elkartasun keinuek ere seguru zuen oroimenean badutela lekurik. Izan ere, zenbat urte eta hamarkada dira dagoeneko Madrilgo langile auzoetan senitarteko eta lagunentzat lotarako etxeak topatzen zaizkiela? Modu askotan ematen zaie babesa Euskal Herritik gerturatuei. Bertara iristean euren bila joaten dira, Auzitegi Nazionalera laguntzen diete, lehen egunean batez ere, baina baita ahal denean ere, behar denerako bertan daudela erakutsiz. Haietariko askok ez dute galdetu ere egiten zein den fiskalaren salaketa. Epaiketak hastearekin batera, ongietorria egiten zaie auzipetu eta gertukoei, azken urteetan San Carlos Borromeo elizan. Pulpiturik gabeko eliza dugu berau, lotarako koltxoiak daude bazter batean, errezatzeko bankuen ordez, eta paretan «preso politikoen askatasuna» jartzen du. Bertan ‘Eusko gudariak’ abestea ohiko bihurtu da. Azken batean, ekimenok etxean bezala sentitzea dute helburu. Hitzaldiak antolatzen dira ahalik eta gehienek jakin dezaten azken urteotan euren lurretara ere iritsi den salbuespen egoeraren berri, errepresioaren aurpegi latza gertutik ezagutu dezaten.\nElkartasun emari hau, baina, ez da edonon egiten, ezin ahaztu euskaldunokiko elkartasuna adierazteko zailtasunez beteriko giroan dihardutela oraindik ere, mehatxu eta eskuin muturraren itzalpean. Euskal Herriaren Lagunek zein Madrilgo Libre dinamikak etengabe dihardute norabide honetan arraunean, eta oraingoan pauso indartsu bat eginda, manifestazio baterako deialdia egin dute. Hain zuzen, bihar Madrilen Atotxatik Sol-era abiatuko den ekimena. Bertan bilduko dira urte hauetan guztietan Euskal Herriari eta bertakoei elkartasuna adierazi dieten ehunka lagun, epaiketa politikoak behin betiko amaitu daitezela eskatzeko. Eta guri eginahal internazionalista erraldoi honi babes ematea dagokigu, haien lana eskertzea eta gure babesa adieraztea.\nBadakizue hitzordu garrantzitsua dugula bihar Madrilen, eta horretarako hamaika herritan antolatu dira autobusak. Oraingo joan-etorria, baina, ez da urduritasun eta amorruarena izango, haiek eta guk aldarri ozen bat dugu egiteko Madrilgo kaleetan: Ez dugu epaiketa politiko gehiago onartzen, gero eta ahots gehiago gara, han eta hemen, epaiketa hauen aurka egingo dugunak, elkartasunak, ez duelako mugarik.


2+2=5? -> MATE + MATE = LITERATURA?: INON\nOndorengoaz ezer gutxi dakigu; aurrekoaz askorik ez. Ez dakit gutxi positibo eta asko negatibo baten artean zenbat jakinduria metro kabitzen diren. Gutxi-asko milimetroren bat. Akaso hori ere ez. Irristada arriskutsuren bat agian.\nOndorengoaz ezer gutxi dakigu. Baliteke atezain bizardun (gizona behar du izan?) baten zeru atarian argiaren konplize, eternitatearen morroi, edota zulo beltzeko arrasto ilun bat gehiago bihurtzea. Baliteke pauso izoztuen bidean (edo ametsen egurrezko hilobietan, edo arrosa baten izerdi tanta arantzatsuetan) kateatuta gelditzea. Baliteke lo hartu eta elefante esnatzea. Baliteke egonean egon beharra izatea... salda beroari putz egin nahi eta geroak su hartzea...\nOndorengoaz ezer gutxi dakigu; aurrekoaz askorik ez. Ondorena heriotzaz mozorrotu genuen. Eta aurrekoa? Askotan galdetu izan diot neure buruari non ote nengoen zuk oinez ibiltzen ikasi zenuen egun hartan.\nImajina dezagun matematika klase bat. Imajina ditzagun 1998an jaiotako hogei gaztetxo. Imajina dezagun Iratik jolaserako gogoa duela, klaseko lehenengo minutu astunak arindu nahi dituela. Imajina dezagun 1994an kokatu nahi duela gaur Iratik kalse hasierako problema. Imajina dezagun Iratik badakiela pentsamenduan amarauntzen zaizkion galdera, zalantza, hausnarketa existentzialei hamahiru urteko gaztetxoek boteprontoan (bai, boteprontoan) naturaltasunez erantzuten diela. Imajina dezagun buruketaren testuingurua kontatzen hasi (demagun amonaren eta Lauraren arteko elkarrizketa 1994an izan zela...) eta Iratik (gaixtoa izan bera, Ionen begi irtenei tira egin nahi...) buruketa zintzilik utzi eta zapla botatzen diela galdera 1998an jaiotako neska-mutilei: "Non zineten zuek 1994an?" Imajina dezagun Ion azti ibili dela, boteprontoan, ziurtasunez ausartu dela erantzuten: INON.\nImajina dezagun Iratik positibo bat jarri diola Ioni. Pentsamendu amaraunduari irribarre zabal bat marrazteagatik. Imajina dezagun ikasordu polita izan dela INON hasi den hori.\nOrain badakit non nengoen zuk oinez ibiltzen ikasi zenuen egun hartan. INON. Orain badakit INON egoterik badagoela.


EMATICek, Udalaren mundu digitalean ere berdintasunaren arloan aurrera egiteko zentroak, ia 2.000 emakume erabiltzaile izan eta 49 ikastaro eman ditu 2020an | Ayuntamiento de Pamplona\nEMATICek, Udalaren mundu digitalean ere berdintasunaren arloan aurrera egiteko zentroak, ia 2.000 emakume erabiltzaile izan eta 49 ikastaro eman ditu 2020an\nUne hauetan zentrora sartzeko aldez aurretik izena eman behar da, bere espazioak, materialak eta baliabide teknologikoak doan erabiltze aldera\n2021ko Otsaila 4a\nEMATICek 2020an zerbitzua ematen jarraitu du Iruñeko emakume eta neskei, generoarekin loturiko eten digitalaren aurkako borrokan. Osasun-agintariek ezarritako konfinamendu zorrotzean salbu, zentroa zabalik egon da 1.400 ordu baino gehiagoz, prestakuntza eman die 294 emakume erabiltzaileri, eta 1.644 emakumek bere baliabideak libreki erabil ahal izan dituzte mundu digitalean sartzeko, beren kabuz edo langile adituen laguntzaz. Une hauetan, 2021eko lehen hiruhilekoaren eskaintzan hogei ikastaro inguru daude.\nGaur egun, osasun-segurtasuneko neurri orokorrez gain –distantzia, maskara erabiltzea, eskuak garbitzea, materialak desinfektatzea eta edukiera mugatzea–, Iruñeko Udalak zentroko leiho guztiak aldatu ditu, errazago ireki eta aireztatzeko, eta pertsiana berriak jarri. Zentroa zabalik dago astelehenetik ostiralera, 10:00etatik 13:30era, eta 16:00etatik 19:30era, eta larunbatetan, goizez, 10:00etatik 13:00etara. Doako zerbitzu guztiak erabiltzeko aldez aurretik hitzordua eskatu behar da 948 224594 telefonoan edo ematic@pamplona.es emailaren bidez. Doako aholkularitza on line eskatzeko bide berberak dira. COVID garaian erabiltzaileen irisgarritasuna areagotzeko zerbitzu berria.\nEMATIC inguruabarretara egokitzen ari da. Duela 20 urtetik hona, zentroak bere egiten du Udalak egin duen ahalegina genero-arrakala murrizteko, hau da, esparru guztietan emakume eta gizonen benetako berdintasuna lortzeko bidean aurrera egiteko. Jada bi hamarkada daramatza zentroak bereziki generoarekin loturiko eten digitala lantzen, adin guztietan informatika-gaitasunen hobekuntzaren bidez. Prestakuntzaz gain, zentroak Iruñeko emakumeei zuzendutako beste zerbitzu batzuk eskaintzen ditu, hala nola ekipamenduak, programak eta inpresorak libreki erabiltzea eta wifi-gunea, eta erabiltzaileei adituen laguntza ere ematen zaie.\nZentroak bere bitarteko materialak erabiltzeko honakoa eskaintzen du: bi ikasgela, bat, prestakuntzarako eta alfabetatze digitalerako, 12 informatika-posturekin, eta bestea, Interneten sartu eta askatasunez erabiltzeko zazpi posturekin. Hirugarren gune bat ere badago, telefono bidezko konexioarekin, erabiltzaileek beren ordenagailu eramangarriak konekta ditzaten. Iaz 1.644 emakumek erabili zuten zerbitzu hori; horietatik 700 emakumek langile adituen laguntza behar izan zuten.\nEMATICek berdintasunerako on line Informazio Zerbitzu bat dauka; bere ibilbidea 2008an hasi zen eta ahalbidetzen du Internet bidez emakumeek eta neskek bizitzako esparru guztietan berdintasun-helburuetarantz aurrera egiten laguntzeko edukiak eta zerbitzuak eskuratzea. Gune horretan kokatzen da “aukera-berdintasunerako web-nabigaziorako zerbitzua”, bilaketak errazteko berariazko baliabidea, 6.458 erregistro espezializatu dituen errepositorioa biltzen baitu, horien artean, agiriak, estekak, gidak, legeak, eskuliburuak, teleprestakuntza eta glosarioak, etab. Zerbitzua eguneratu egiten da informazio-iturri berriak aldian behin lotuz.\nHalaber, zentroak deialdien, ekitaldien eta berritasunen alerta-sistema bat eskaintzen du, fisikoki Zentroan dagoen Iragarki-taulan eta helbide elektronikoaren bidez. 2020an guztira 61 mezu bidali dira 700 helbide inguru dituen taldera. Facebook eta Twitter sare sozialen bidez ere hedatzen da. Aurten guztira 60 mezu argitaratu dira, eta sare sozial horietan EMATICek dituen profilek 345 eta 128 jarraitzaile dituzte, hurrenez hurren.\nMugikorrak erabiltzea, ikastaro izarra duela zenbait urtetatik hona\nPrestakuntzari dagokionez, zentroak 20 urte daramatza gaitasun-digitaleko edukiak eskaintzen, eta horiek urtero egokitzen dira, emakume erabiltzaileen profilei ez ezik, baita apurka-apurka berritasunei eta eskaerari ere. 2020an, adibidez, emandako 49 ikastaroetatik, 10 smartphonei buruzkoak izan ziren, Iinterneterako sarrera zuzena eta pertsonala ahalbidetzen duten gailuak, eta duela hamarkada batetik hona eskaera sistematikoa dute. Iaz 463 prestakuntza-ordu eskaini ziren, eta guztira 294 emakumek parte hartu zuten.\n2020an garatutako edukien artean honakoak daude: segurtasun kontuak, sareen erabilera (Instagram, WhatsApp, Facebook, Twitter), helbide elektronikoa, mugikorrerako aplikazioak erabiltzea, bideo- eta argazki-edizioa smartphonearekin, erosketak eta bidaiak Internet bidez, telelanerako tresnak eta lan kolaboratiboa. Halaber, 8 eta 12 urte bitarteko neskentzat Scratchen programatzeko ikastaroak eta argazki-ukituak egitekoak eskaini ziren. Parte-hartzaileek ikastaro guztiak ebaluatzen dituzte eta, horretaz gain, hobekuntzak edo eduki berriak iradoki ditzakete galdetegien bidez, hurrengo prestakuntza-edizioei begira.\nPrestakuntza-programan erabiltzaile gehien izan dituzten auzoak Donibane, Arrotxapea eta Alde Zaharra izan dira, eta egindako ikasketetan ez da intzidentzia berezirik atzematen ikaspostua eskatzeko orduan, Lehen Hezkuntzatik Lizentziadunetara ez baitago alde handirik portzentajean\nAlde Zaharrean dagoen multimedia zentroa\nEMATICek (Compañía k., 29) urte osoan bere baliabideak bideratzen ditu IKTetara, prestakuntzara eta informaziora doan sartu ahal izateko. Zentroak 90 m2 inguruko azalera du, eta bertan banatzen dira, solairu bakarrean, iragarki-taula bat duen harrera-, informazio- eta kontsulta-gune bat, bi prestakuntza-ikasgela eta ordenagailu eramangarriak konektatzeko aukera ematen duen hirugarren gune bat. 2020tik sarbide kontrolatutako wifi-eremu bat dago. Ekipamenduez gain, zentroak interesa duten pertsonen eskura jartzen ditu web-kamerak, eskanerrak, arbelak eta proiektoreak.\nHasierako irekitze-data 1997. urtean izan bazen ere, Iruñeko Udalaren Aukera Berdintasunerako I. Planaren barruan, eskaintzen dituen zerbitzuak espezializatuz joan dira. Duela 20 urte jada Compañíako zentroa argibideak emateko, prestakuntzarako eta informazio- eta komunikazio-teknologietan (IKT) sartzeko zentro multimedia bihurtu zen, Iruñeko emakumeei nagusiki zuzenduta. 2001etik Emakumeen elkarteen erreferentzia da, eta 2008ra arte, Emakumearen Kontseiluko bilgunea izan zen.


ALTZABHI PRESENTACION Presentacion - Urrutiko Lanbide Heziketako Institutua\nALTZA BHI Institutu publikoa sortu zenetik hezkuntza eskakizunak etengabe aldatu dira. Hezkuntza legeek, aldaketa pedagogikoek, aurrerapen teknikoek ikastetxea bera aldatu dute. Ikastetxetik behar berri guztiei beti erantzun egin diegu izan ere, gizartea bezalaxe ,Institutua etengabeko prestakuntzan aritzen da bere zerbitzuak hobetzeko asmoz.\nGaur egun ere, Altzan hezkuntza publiko on baten alde dihardugu:\nKalitatezkoa: ikaslearen formazio integrala dugu helburu, pertsonak garatzen saiatzen gara.\nBalioanitza: ikasle ezberdinen behar ezberdinei erantzutzekogauza gara.\nOsoa: derrigorrezko bigarren hezkuntzako ziklo guztiak irakasten ditugu.\nElebiduna : gure ikasleek gai izan behar dute euskaraz ere mintzatzeko.\nAltzak biltzen duen lur-esparrua zabala eta anitza da eta , era berean, ikastetxean biltzen diren ikasle-esparrua horrelakoxea da. Institutua, hartara, ez da ezberdina, auzoan ondo errotuta dagoelarik. Altzako gizarte eragile aktiboak gara, auzoko gazteriaren hezkuntzaz arduratzen baikara beraien bizitza garatzen den tokian bertan.\nOrain beste urrats bat emango dugu eta teknologia berriek eskaintzen diguten erakus-leihoa aprobetxatuta gure eguneroko lana eta errealitatea mundura zabaldu nahi dugu www.altzabhi.hezkuntza.net gure web gunearen bitartez.


UZEI | Euskaltzaindiak bere hiztegian egindako aldaketen arabera eguneratu dugu Hobelex zuzentzailea\nEuskaltzaindiak iragarri duenez, 31 forma berri (sarrerak eta azpisarrerak) gehitu dizkio Euskaltzaindiaren Hiztegiari, eta, guztira, 446 forma begiratu eta zuzendu ditu. Aldaketa horiek guztiak www.euskaltzaindia.eus/hiztegibatua helbidean kontsulta daitekeen bertsio elektronikoan jasota daude.\nBestalde, Euskaltzaindiak aditzera eman duenez, aurrerantzean urtean bi aldiz eguneratuko du bere hiztegia.\nOhi dugun moduan, lehenbailehen eguneratu dugu Hobelex zuzentzailea Euskaltzaindiaren Hiztegiaren azken berrikuntzen arabera, orain arte bezala, gaur egungo erabiltzaileak behar duen zuzentzaile eguneratua izaten jarrai dezan. Hobelex doakoa da, eta edonoren eskura dago www.hobelex.eus helbidean.\nGainera, Euskaltzaindiak argitaratu berri duen araua ere, Errenazimentuko pertsona-izenei buruzkoa, kontuan hartu dugunez, guztiz eguneratua dago jada gure zuzentzailea.\nJakina, UZEIk garatutako lexiko-egiaztatzaile profesionala, IDITE izenekoa, erabiltzen dutenek ere, azken berrikuntza horietara egokitutako bertsioa izango dute hemendik aurrera.\n[ARAU BERRIA] «Nikolas Koperniko», «Michelangelo», «Nikolas Makiavelo»… 58 pertsona-izen arautu ditu Euskaltzaindiak\n➡ https://t.co/0XAYFn6dAG#euskara #onomastika pic.twitter.com/5VRRd1tbTM\n— UZEI (@UZEI_) 2018(e)ko otsailak 16\n? Euskaltzaindiak joan den astean bere #hiztegian egindako aldaketen arabera eguneratu dugu https://t.co/JLbYePJg4D zuzentzailea ? pic.twitter.com/vTQNP5S8KG\n— UZEI (@UZEI_) 2018(e)ko otsailak 14


Gastronomiak, leku jakin bateko pertsonen elikadura ohiturak bere ingurunearekin duen erlazioa ulertzen laguntzen digu. Hots, lurralde bat guztiz ezagutu nahi badugu ezinbestekoa dugu bertako gastronomia ezagutzea.\nGure kasuan, bai Errenterian, Lezon, Oiartzunen eta Pasaian asko zaintzen dugun gaia da gastronomiarena. Hau dela eta, bai kanpotik etortzen zaizkigun bisitariek zein bertakoek gure eskualdeko gastronomia bertatik bertara ikusi, usaindu eta dastatzeko, hainbat esperientzia gastronomiko proposatzen dizkizugu.\nSukaldaritza tradizional tailerra\nPasaian emango diogu hasiera ibilbideari, Pasai Donibaneko Ziaboga jatetxean hain zuzen ere. Bertako profesional handien eskutik, euskal sukaldaritza tradizionaleko plater ospetsuenak prestatzen ikasteko aukera ezin hobea edukiko dugu; hala nola, kokotxak pil-pil eran, txipiroiak bere tintan edo eta legatza saltsa berdean. Amaitzeko, aurretik prestatutakoa mahaian dastatzeko aukera izango dugu.\nGure hurrengo geldialdia Pasaian bertan izango da, badia gurutzatu eta Pasai San Pedro barrutian kokatuta dagoen Mater itsasontzi-museoan. Itsas ertzean gaudela aprobetxatuz, itsasoaren tradizioan guztiz murgiltzeko ezin hobea da esperientzia hau. Bertan, arrantza tradizioaren sekretuak ezagutu ahal izango ditugu: ingurunea errespetatzen duten arrantza-tresnak, arrantzaleen bizimoduaren erritmo berezia, itsasontziaren berezitasunak, etab\nEra berean, Kantauriko antxoekin artisau kontserba egiten ikasiko dugu eta etxera eramateko aukera ere izango duzu.\nDastatze-bisita ahate produktuen baserrian\nAiako Harria Parke Naturalaren bihotzean emango diogu amaiera ibilbideari, Momotegi baserrian hain zuzen ere. Baserriko ateak irekiko dizkigute antzara eta ahate abeltegia, produktu barietate desberdinak eta produktu elaborazioa ezagutu ahal izateko. Momotegik 1985. urtetik darama artisau produktuak lantzen, hala nola, foie gras, micuit foie gras, konfit edo ahate urdaiazpikoa. Abeltegira egiten den bisitan gainera, produktuak dastatzeko aukera eskaintzen digute eta gero foie tarrina bat etxera eraman ahal izango dugu edo beste produktuetan deskontua lortzeko aukera edukiko dugu.


Sozio? | Iritzia | Berria\nBerrehun urte barru, demagun. Ume bat, ilargian egin duen laguntxo berriarekin konexio luzea burutzen ari da Mutrikutik. Luzeegia, gurasoen iritzirako. Kargu hartuko dio amak: «Hik zer uste dun/k, Ibardueron sozioak garela?».\nEz dakit berrehun urte barru konexio horiek egin ahal izateko ze energia bide erabiliko den; ez dakit ze kostu izango duen konexioak; ez dakit umeak deus ulertuko dion amari; eta segur aski, amak ere ez du jakingo gurasoen gurasoei ikasi zien esaera zaharraren sustraiak nondik datozen. Ia hirurehun urte jo beharko luke atzera, XX. mendearen erdialdera. Orduan sortu zen, 1944an, Iberduero. Etxe askotan gorriak ikusten zituzten hilaren bukaerara iristeko, eta argindar gastuak ahalik eta gehien murriztu beharra izaten zen. Horregatik egiten zien amak demanda seme-alaba haur, nerabe edo gazteei, premiazkoa ez zen argiren bat piztuta uzten bazuten: «Hik zer uste dun/k, Ibardueron sozioak garela?».\nBerrehun urte barru ere Ibarduero esaten badute, seinale ona izango da. Euskaldunik gehienek Iberduerori hala deitu izan baitiote. Akaso, ibar hitza Iberia baino errazago sartzen zitzaielako belarrira. Akaso ez zebiltzan oker. Azken egunotan, argindar kostuaren ordutegiez ari direnean, «ibar orduak» aipatzen hasi dira...


helenistiko - Elhuyar dictionaries\nizond. helenístico, -a\naro helenistikoa: era helenística\ntradizio helenistikoa: tradición helenística\nhelenistiko *Examples are automatically obtained from dabilena\n...helenistiko\t...lan konplexuenak. Instalazio horiek poliorzetika helenistikoaren estadiorik aurreratuena da, zeinak ezagutzen ditugun Filon ...\n... GARAI ARKAIKOA GARAI KLASIKOA GARAI HELENISTIKOA GARAI ILUNA GARAI ARKAIKOA GARAI KLASIKOA GARAI ...\n...utzea oso gai erabilia izan zen arte helenistikoan\n...ia politikoaren amaiera suposatu zuen. Garai helenistikoan zehar "berezko Greziak", hau da,...\n...oa, Rokoko helenistikoa eta retrospektiboa. Barroko helenistikoa arte izugarria zen, eta bere helburua ikusleak harritzea ze...\n... gezurtia, tranpatia eta lapurra ere. Mundu helenistikoan Egiptoko Thot jainkoarekin bat egin zuten Hermes...\n..., "akropolis" izendatuak. Hala ere, Garai helenistikoan , K.a. VI. mendean, hiri berrietan harresiak eraikiko dira, ...\n...urte betetzear zegoela hil zen, eta Aro Helenistikoa hasi zen. Aro honetan Greziako arte ...\n...7. KALEAKÃ¢â,¬Â¢ Aro Helenistikora arteÃ¢â"Â« Hirian ez ezegoen...\n...ekin batzeko saiakeran, honela, mendebaldeko erresuma helenistiko bat eratzea espero zuelarik. Urte horretan ...\nAldi helenistikoa IV. mendean garatu zen Alexandro Handiaren erregealditik aurrera (K. a.ko 336-326).>\nGreziar artea aldi helenistikoarekin bukatzen da, Alejandro Magnoren erregetza eta ondorengo hamarkada batzuekin batera eta formetan dinamismo berria eta irudien sakratutasuna kentzeagatik bereizten da.>\nEl arte griego se cierra con el periodo helenístico, coincidente con el reinado de Alejandro Magno y algunas décadas posteriores y caracterizado por un nuevo dinamismo en las formas y la desacralización de las figuras.\nSorreran kristautasunak positiboa eta kulturalki bateratzailea den irtenbidea eskaintzen du, eskola helenistikoen proposamenen aurrean.>\nEn sus orígenes el cristianismo ofrece una solución positiva y culturalmente unificadora frente a las propuestas de las escuelas helenísticas.\nHasiera batean Donatellok inspiratutakoa, liluratuta utzi zuten Antzinate klasikoko estatuek, gehienak aldi helenistikoko kopiak zirenak eta bere garaian indusketa erromatarretan aurkitutakoak.>